Na fakultet i posle trogodišnje škole - PressLider.rs\nNa fakultet i posle trogodišnje škole\n15. aprila 2017. Marina Trmčić\t0 Comments dualno obrazovanje, fakultet, kompanije, Ministarstvo prosvete, učenici\n„Učenici koji završe treći stepen mogu da konkurišu na bilo koji fakultet ukoliko prethodno polože opštu maturu. Pravo na polaganje opšte mature stiče se nakon položenog završnog ispita“, rečeno je Tanjugu u Ministarstvu prosvete.\n„Ovo je zaštitna mera da bi pokušali da na tržištu rada budu angažovani. Takođe, ne mogu pristupiti polaganju opšte mature pre svoje generacije koja je završila četvorogodišnje srednje obrazovanje“, kažu u Ministarstvu.\nSavetnica ministra prosvete za dualno obrazovanje Gabrijela Grujić kaže da su 1.832 kompanije, mala i srednja preduzeća zainteresovana da se uključe u program dualnog obrazovanja.\nGrujićeva je, na poslednjoj sednici Nacionalnog prosvetnog saveta, rekla da se ide na to da se dualno obrazovanje proširi i na fakultete.\nUčenici koji upišu srednju školu po dualnom sistemu obrazovanja dobijaće od kompanija u koje idu na praksu mesečni džeparac od 5.000 dinara.\n← Milošević: Najveći problem masovno zapošljavanje partijskog kadra\nAtletičari ČAAK-a DRŽAVNI PRVACI u planinskom trčanju →


Tokom sastanaka, održanog u prostorijama Ministarstva, predstavnici “Prevent”- a su prezentirali aktivnosti koje “Prevent Leather”, u kontinuitetu od 2011., provodi na unaprjeđenju postrojenja za tretman otpadnih voda i smanjenja emisija neugodnih mirisa. Provođenjem aktivnosti prve faze unaprjeđenja postrojenja, koju je obilježila izgradnja krovne konstrukcije i ugradnja sistema filtera za prečišćavanje zraka, te izgradnja sistema predtretmana otpadne vode, postignuto je smanjenje učestalosti, intenziteta i frekvencije pojave emisije neugodnih mirisa sa proizvodne lokacije u mjestima stanovanja, istakli su predstavnici “Prevent”- a.\nOvom prilikom prezentirani su ministru Seferoviću i preduvjeti stvoreni za nastavak projekta, odnosno, druge faze. Sredinom ove godine, kompanija je započela novu fazu koju obilježava izrada studije koncepta optimizacije postrojenja i tretmana krutog otpada. Formiran je ekspertni tim čiji je zadatak da, nakon detaljnije analize stanja faze, predloži optimalan koncept konačnog optimiranja postrojenja. Ministar Seferović je istakao da će Ministarstvo u okviru svojih nadležnosti dati punu podršku “Prevent Leather”- u na daljnjim aktivnostima unaprjeđenja tretmana otpadnih voda kako bi u konačnici i ovo pitanje bilo rješeno.\nViše iz kategorije: « Galerija: 20.godina Sedme Ko je dobio EU državljanstva »


Skandal u BiH: Široki ima 18 igrača pozitivnih na koronu, zaraženi morali igrati protiv Sarajeva\nNeviđena priča oko koronavirusa stiže iz BiH.\n19.10.2020 @ 22:54\nŠiroki Brijeg (Foto: Afp)\nIspostavilo se da je u dvoboju protiv Sarajeva igralo čak šest zaraženih igrača, a koronavirus bi se mogao proširiti i među igračima Sarajeva. Sve je to moglo proći bez posljedica da je Savez odgodio utakmicu.\n''Uz onih 12 igrača koji su osjećali simptome i koji su na vrijeme stavljeni u izolaciju, današnje testiranje potvrdilo je kako su jedan član stručnog stožera i čak šest igrača NK-a Široki Brijeg, a koji su nastupili u derbiju 11. kola m:tel Premijer lige BiH protiv FK Sarajevo (2:0) na Koševu, pozitivni na koronavirus.\nMoramo vrlo ozbiljno pristupiti ovome problemu i konačno pogledati kamo nas sve ovo vodi. Danas NK Široki Brijeg, a sutra možda već netko drugi...'', objavio je Široki Brijeg.


Gojko Vasić o audiosnimku: Nije važno da li se istraga vodi ili ne - Klix.ba\nBiH Gojko Vasić o audiosnimku: Nije važno da li se istraga vodi ili ne\nGojko Vasić o audiosnimku: Nije važno da li se istraga vodi ili ne\n1.12.2014. u 21:13\nŽeljka Cvijanović Gojko Vasić\n"U ovom trenutku nije važno da li se istraga vodi ili ne. Važno je da se pred javnost izađe kada se priča zaokruži i da se kaže šta je Tužilaštvo prihvatilo kao dokaz i šta je utvrđeno sa snimkom i stvarima koje se na snimku pominju".\nOvim je riječima direktor Policije RS Gojko Vasić prokomentarisao slučaj audiosnimka na kojem se čuje glas Željke Cvijanović, koja govori o kupovini poslanika uoči konstituisanja Narodne skupštine RS.\nVasić je potvrdio da još uvijek nije izvršeno vještačenje spornog snimka i na taj način je direktno demantovao ranije tvrdnje Policije RS da je snimak montiran.\n"Istraga je usmjerena u više pravaca. Ne mogu reći koji će biti njeni rezultati. Moramo provjeriti sve priče o snimku i o onome što se na snimku navodi", rekao je Vasić.\nUprava kriminalističke policije Ministarstva unutrašnjih poslova RS podnijela je 18. novembra Specijalnom tužilaštvu RS izvještaj protiv NN izvršioca ili više njih zbog neovlaštenog prisluškivanja i tonskog snimanja više privatnih razgovora Željke Cvijanović. Dvije sedmice kasnije direktor Policije RS Gojko Vasić saopštava da uopšte nije važno da li se istraga vodi ili ne, pa je teško zaključiti ko laže.


SANKCIJE ZA REČ PROTIV SREBRENICE: Nova uredba DŽozefa Bajdena o Zapadnom Balkanu uvodi verbalni delikt za pojedince i institucije | Novosti.RS\nSANKCIJE ZA REČ PROTIV SREBRENICE: Nova uredba DŽozefa Bajdena o Zapadnom Balkanu uvodi verbalni delikt za pojedince i institucije\n11. 06. 2021. u 10:00\nDOK se među pravnicima vodi večita polemika da li je verbalni delikt krivično delo ili ne, pojedinci ili organizacije, koji se ne slažu sa presudama Mehanizma za krivične sankcije u Hagu, mogli bi da dobiju sankcije Amerike.\nTo znači da bi svima koji imaju suprotno mišljenje od odluka sudskih veća, mogao da bude zabranjen ulaz u SAD ili zamrznuta imovina i finansijska sredstva na njenoj teritoriji.\nAmerički predsednik DŽozef Bajden proširio je 8. juna uredbu koja za zemlje Zapadnog Balkana postoji još od 2001. godine, a osim kazni za negiranje presuda Tribunala u Hagu, uvedene su i sankcije za one koji krše Prespanski sporazum iz 2018, kojim su Makedonija i Grčka dogovorile promenu imena Makedonije u Severna Makedonija.\nAmerički ambasador u BiH Erik Nelson zvao je u četvrtak Milorada Dodika da ga upozna sa novom uredbom, a srpski član i predsedavajući Predsedništva BiH mu je poručio da "ona nije ni demokratska, niti je u duhu poštovanja ljudskih prava i vladavine prava".\nSRBI SU PRVI NAPADNUTI: Britanske službe o Srebrenici - Bošnjaci ugrozili rute snabdevanja\n09. 06. 2021. u 23:11\nKAKO SU MLADIĆU PODMETNULI SREBRENICU: Britanski SAS bio prisutan u vreme streljanja, a Ratko osuđen (FOTO)\n08. 06. 2021. u 17:00\n- Uredba je još jedno od sredstava američke administracije za modeliranje odnosa u regionu i otežaće dijalog, bar kada je reč o BiH. Bošnjački političari su u dokumentu videli sredstvo za disciplinovanje Srba, pa će u takvoj atmosferi biti teško osigurati normalan dijalog. Poverenje Srba i RS u namere SAD u BiH je poljuljano i bilo bi dobro da se najpre poradi na rehabilitaciji američkog odnosa prema Srbima u celini - istakao je Dodik koji je još jednom preneo američkom ambasadoru da se "Republika Srpska ne bavi secesijom, već je njeno opredeljenje da se bori za očuvanje autonomije koja joj pripada po Dejtonskom mirovnom sporazumu".\nTRAŽE KAZNU ZA VUČIĆA I VULINA\nPRIŠTINSKI centar za genocid zahtevao je u četvrtak od SAD i EU da proglase predsednika Srbije Aleksandra Vučića i druge srpske zvaničnike za "persone non grata", nazivajući ih pristalicama Ratka Mladića.\nU saopštenju se tvrdi da su Vučić, Ivica Dačić, Aleksandar Vulin, Milorad Dodik, Ana Brnabić i mnogi drugi "ideološki mentori i sledbenici Mladića".\nSrebrenica DŽozef Bajden Haški tribunal Milorad Dodik presuda Ratku Mladiću\nKOLIKO su apsurdni kriterijumi po kojima se "merila" presuda generalu Ratku Mladiću u Hagu, možda najbolje pokazuje i to da ni na koji način nisu uzeti u obzir poverljivi dokumenti britanske vlade o Srebrenici, u kojima se jasno vidi da nije postojao plan vrha RS za osvajanje ove enklave.\nTO što general vojske Republike Srpske Ratko Mladić nije u Hagu osuđen i za genocid u šest opština u BiH ozbiljno bi moglo da podrije očiglednu višedecenijsku strategiju dokazivanja da je Republika Srpska "genocidna tvorevina", a čitav jedan narod zločinački.\nIZDVOJENO MIŠLJENJE SUDIJE NIJAMBE: Ratko Mladić nije kriv za Srebrenicu - Momir Nikolić je ogrezao u krvi i svedočio je lažno protiv generala\n09. 06. 2021. u 12:46\nRADEĆI na drugom tomu svoje nove knjige "U Srebrenici nije bilo genocida", Vojislav Šešelj proučio je opširni izveštaj holandskog instituta NIOD koji pokazuje da je britanska jedinica SAS bila u Srebrenici za vreme streljanja muslimana!


Republika / Džo Volš drugi protivkandidat Trampu u Republikanskoj stranci\nVolš je u emisiji "ABC This Week" kritikovao Trampa, koji i dalje ima veliku podršku unutar stranke, nazvavši je "siledžijom koji je nepodoban za predsedničku funkciju".\n- Kandidovao sam se jer je on nepodoban i neko mora da mu stane na put. Kladim se da ima mnogo republikanaca koji misle kao i ja, ali se boje da to i kažu - rekao je Volš.\nVolš je nekadašnji član Predstavničkog doma iz Ilinoisa, a tamo je izabran kao kandidat tvrdog krila republikanaca 2010.\nU Kongresu je bio do 2012. kada se vratio u Čikago i postao radio voditelj.\nJedini republikanac koji je do sada pokušao da se kandiduje protiv Trampa je bivši guverner države Masačusets Vilijam Veld, ali on za sada nije dobio dovoljnu podršku da održi kandidaturu.\nNekadašnji guverner Južne Karoline Mark Senford takođe je rekao da će razmotriti kandidaturu protiv Trampa zbog rasta fiskalnog duga.\nBilo koji republikanac da se kandiduje protiv Donalda Trampa imaće težak zadatak, jer prema istraživanju Rojtersa i Ipsosa Tramp ima podršku 87 odsto članova Republikanske partije, navodi glas Amerike.\nSvet Amerika SAD Izbori Donald Tramp Predsednik Džo Volš


Startap podrška, Startap u Srbiji, Srbija startap, Block.IS, novi biznis akcelerator, Block.IS start | Mondo Portal\n15. September, 03:07\nŠansa za Srbiju: EU ulaže u startap-e 2,8 miliona evra 0 Podeli Podeli na facebook Podeli na twitter Podeli na viber Pošalji na mail\n29.07.2019. / 15:54 15:59\nU Privrednoj komori Srbije predstavljen je Block.IS, novi biznis akcelerator, koji će pružiti finansijsku, poslovnu i tehničku podršku startapovima i malim ili srednjim preduzećima, koji se bave primenom blockchain tehnologije u sektorima evropske privrede - poljoprivrede, logistike i finansija.\nNajbolje ideje EU će finansirati sa 2,8 miliona evra, kroz dva otvorena poziva, od kojih će prvi biti u septembru ove godine, a drugi naredne godine. S tom sumom će u okviru dva poziva, na koja mogu da se prijave i kompanije iz Srbije, biti finansirano ukupno 90 startapova i malih ili srednjih preduzeća iz čitave Evrope.\nNa predstavljanju je rečeno da Block.IS akcelerator program čine tri faze - inoviraj, eksperimentiši i komercijalizuj, u okviru kojih će najbolji projekti dobiti konkretnu finansijsku, kao i tehničku i poslovnu podršku od predstavnika relevantnih klastera, specijalista i eksperata iz sva tri sektora.\nPričitajte i ovo: Istraživanje, Srbija dobra za start-up kompanije\nMladen Radišić iz projektnog tima je rekao da faza "inoviraj" uključuje finansijsku podršku od 3.000 evra za ukupno 90 najboljih projekata iz oba otvorena poziva i trajaće ukupno mesec dana. Radišić kaže da će kandidati biti pozvani da usavrše koncepte svojih ideja ili rešenja, kao i da pripreme njihovu prezentaciju, a koju će potom izložiti pred Block.IS komisijom sastavljenom od predstavnika relevantnih klastera i uspešnih inovatora.\nFaza "eksperimentiši" uključuje finansijsku podršku od 50.000 evra za ukupno 45 najboljih projekata iz faze "inoviraj" i trajaće ukupno osam meseci. U sklopu ove faze učesnici će raditi na razvoju predloženih projekata uz blisku saradnju i podršku Block.IS akceleratora.\nFaza "komercijalizuj" uključuje finansijsku podršku od 7.000 evra za ukupno 20 projekata s najvećim tržišnim potencijalom iz faze "eksperimentiši" i trajaće ukupno dva meseca. Učesnici ove faze će raditi na promociji i komercijalizaciji svog proizvoda sa ciljem ostvarivanja kontakata s kupcima, strateškim partnerima i investitorima.\nPročitajte i ovo: Mislite da imate super ideju za startap?\nMihailo Vesović iz PKS kaže da se Centar za podršku malim i srednjim preduzećima Komore priključio ovoj inicijativi u želji da se pomogne svim onim kompanija i svima onima koji se bave blockchain tehnologijama, kako u razvoju samih blockchain tehnologija, tako i u njihovoj primeni u svojim tradicionalnim poslovima, a pre svega se tiče kompanija iz oblasti poljoprivrede, logistike i finansija.\nNaveo je da je predstavljen model akceleratora pravi model kako inovativne kompanije, startap kompanije na svom početku mogu da dobiju ne samo finansijsku podršku nego i tehničku i poslovnu, što je, ocenio je, još važnije za njih. "Verujem da će ovakav akcelerator i ovakav program finansiran od EU značajno doprineti da kompanije koje se bave blockchain tehnologijama u ove tri oblasti, od svojih započetih inovativnih projekata na kraju razviju i finalni proizvod i da uspeju da dođu do tržišta, koje im je bitno", rekao je Vesović. Naveo je da se blockchain tehnologija pokazala kao možda najprimenljivija i najbrže prihvaćena kad je reč o kriptovalutama i njihovom funkcionisanju.


Proroković: „Trepča“ bi u rukama Albanaca brzo bankrotirala\nFebruar 03, 2019 15:12\nKada bi Albanci preuzeli rudarski kombinat „Trepča“ ceo taj sistem bi verovatno vrlo brzo bankrotirao i bio prodat, smatra Dušan Proroković iz Instituta za međunarodnu politiku i privredu, koji veruje da će Priština i dalje preduzimati poteze poput ovog, sve dok takozana država Kosovo ne bude primljena u Ujedinjene nacije.\n„Usvajanjem statuta ‘Trepče’ Priština šalje poruku da će i dalje preduzimati takve jednostrane poteze i pritiskati srpske vlasti da popuste, sve dok se ne učini ključno popuštanje – prijem takozvane Republike Kosovo u UN“, rekao je Proroković za Tanjug.\nOcenio je da usvajanje statuta „Trepče“ ima politički karakter i dodao da i ubuduće očekuje donošenje takvih i sličnih odluka Prištine pošto, dodao je, Albanci očigledno žele da povlače jednostrane poteze.\n„Krizu u našim odnosima uvode na jedno sasvim novo polje. Njih ohrabruje to što se iz Beograda uporno ponavlja kako neće biti nikakvih rekacija ili se te reakcije u krajnjoj meri završavaju saopštenjima za javnost, a čim nema protivmera ne vidim ni razlog zašto da odustanu od ovakvih poteza“, rekao je Proroković.\nKosovska skupština izglasala je noćas statut „Trepče“ kojim se predviđa registracija nove kompanije u skladu sa zakonom donetim 2016. godine, a Proroković kaže da ne zna šta bi Albanci radili sa „Trepčom“ kada bi im celokupan taj sistem bio predat u ruke.\n„Srbija subvencioniše ‘Trepču’, u njoj je i dalje zaposlen značajan broj ljudi, otvoreno je i pitanje dugova tog kombinata i ne vidim način na koji bi se vlasti u Prištini izborile sa svim tim otvorenim pitanjima vezanim za ‘Trepču’. Kada bi je oni preuzeli ceo taj sistem bi verovatno bankrotirao vrlo brzo, bio bi rasparčan i prodat budzašto za nekoliko meseci“, zaključio je Proroković.


Sony PS VR2: virtuelna realnost na PlayStation način - Report.rs\nJuče je Sony izašao u javnost sa informacijama o strukturi i izgledu novog headset-a za virtuelnu realnost.\nPoput PlayStation 5 konzole i DualSense kontrolera, novi PS VR2 koristi crno-beli dizajn. Cilj je bio postići ergonomski i vizuelno efektan uređaj. Da bi obezbedio udobnost tokom više sati korišćenja na glavama korisnika različite veličine, Sony je sproveo detaljno testiranje. Osnovni koncept se nije promenio u poređenju sa prvom generacijom PS VR naočara, tako da se steznik za glavu i na PX VR2 modelu može podešavati. Zadržana je i opcija promene rastojanja između naočara i lica korinsika, kao i postavljanje konektora za slušalice.\nNovost je mogućnost podešavanja udaljenosti zenice oka u cilju poboljšanja kvaliteta i oštrine prikaza na ekranu VR naočara. U pitanju je opcija koja odavno postoji na modelima za PC računare. Pored toga novi PS VR2 je nešto manji, kompaktniji i lakši od prve generacije, uprkos činjenici da je ugrađen dodatni hardver za vibrirajuće efekte prilikom komandovanja dodirom.\nPoboljšan je i sistem za ventilaciju kako bi se sprečilo znojenje dok koristite VR naočare i pri tome eliminisala pojava zamagljivanja sočiva. U finalnoj verziji dizajna, dodat je mali razmak između gornjeg i prednjeg dela vizira koji služi za integrisani sistem ventilacije.\nZa razliku od starijeg modela, novi PS VR2 za povezivanje sa PlayStation 5 konzolom koristi samo jedan kabal. Pored toga, spoljna kamera je zamenjena sa sistemom četiri kamere integrisane u sam uređaj. PlayStation VR2 koristi OLED ekrane sa rezolucijom 2000×2040 piksela po oku i HDR funkcijom. Brzina osvežavanja ekrana iznosi 90 ili 120 Hz, a vidno polje 110 stepeni. Tehnika ciljanog renderinga koristi senzor koji prati kretanje oka čime se povećava kvalitet grafike u vidnom polju korinsika.\nPrema navodima Sony-a, pojedine softverske kuće za razvoj igara su već dobile novi model VR naočara za potrebe optimizacije rada i efekata u novim igrama, ali uprkos tome ova kompanija još uvek nije objavila tačan datum kada ćete nove VR naočare moći da kupite, kao ni cenu po kojoj će se prodavati!\nIzvor: ComputerBase.de, Foto: print screen\n120 Hz Dizajn DualSense HDR funkcija kontroler naocare PC računar piksel PlayStation PX razvoj igara senzor softverske kuće Sony virtuelna realnost VR2


Četvoro evroposlanika u Beograd dolaze danas popodne\nKako je najavljeno iz kabineta, predsednik Srbije Aleksandar Vučić sastaće se sa posrednicima Evropskog parlamenta u međustranačkom dijalogu u petak, 28. januara u 12 časova, u zgradi Generalnog sekretarijata predsednika Republike.\nPrema nacrtu programa posete evroposlanici će da se sastanu i sa premijerkom Anom Brnabić u 16 časova u zgradi Vlade Srbije, kao i sa predsednikom skupštine Ivicom Dačićem, sa šefovima poslaničkih grupa, ali i sa delom opozicije koja je odbijala njihovo posredstvo.\nČetvoro evroposlanika u Beograd dolaze danas popodne i najpre će se sastati sa šefom Delegacije EU Emanuelom Žofreom, a odmah nakon toga i sa Ivicom Dačićem.\nNova pravila na izborima: Šta su dogovorile vlast i opozicija?\nNeki ćemo na izbore, a neki nećete: Opozicija ne krije da nema program, jedina ideologija - biti protiv Vučića\nPosle toga, prema Nacrtu programa, koji nije još potvrđen, trebalo bi da usledi razgovor sa šefovima poslaničkih grupa, ali i sa liderom Dveri Boškom Obradovićem i liderom Dosta je bilo Sašom Radulovićem pojedinačno.\nPrema programu, evroposlanici će se još jednom sastati sa predsednikom parlamenta, a zatim i sa šefom delegacije EU u cilju rezimiranja rada Misije.\nTanja Fajon Vladimir Bilčik Eduard Kukan Knut Flekenštajn Međustranački dijalog Emanuel Žofre


Tomislav Karadžić: "Očekujem da ćemo večeras da srušimo tradiciju!" | Meridian Sport\nNaslovna Fudbal Tomislav Karadžić: “Očekujem da ćemo večeras da srušimo tradiciju!”\nTomislav Karadžić: “Očekujem da ćemo večeras da srušimo tradiciju!”\nTomislav Karadžić bivši predsjednik fudbalskog saveza Srbije, vjeruje da će reprezentacija Srbije da prekine negativnu tradiciju protiv Portugala u večerašnjem kvalifikacionom meču za Svetsko prvenstvo.\n“Očekujem da ćemo večeras da srušimo tradiciju. Nije to sad aktuelno, sad imamo preča posla, sad je reprezentacija glavna“, kazao je Karadžić ispred stadiona “Rajko Mitić” gdje je došao da podrži “orlove” na čelu sa novim selektorom Draganom Stojkovićem.\nNapomenimo, Srbija je prije tri dana uspješno startovala u kvalifikacijama pobjedom protiv Republike Irske 3:2.\nPrethodni tekstNermin Haskić briljira u Japanu\nSljedeći tekstRadonjić: “Nastavljamo sa ritmom koji je i dalje žestok!”\nPele 28 Marta, 2021 At 00:43\nBože šta ovaj prevarant ima da kaže o fudbalu…\nSinisa 28 Marta, 2021 At 00:44\nNe znam koga ovaj covjek vise interesuje,on je upropastio srpski fudbal,i treba da bude ruzna proslost ali to izgleda NE MOZE!!!!!\nLaslo Đere u utorak startuje na Masters u Monte Karlu!\nTenis Marija Bakić - 13 Aprila, 2021 3\nPartizan zakazao vakcinaciju kao primjer\nMeloun ponovo o odnosu sudija prema Jokiću\nAnđela Mugoša - 6 Decembra, 2020 24\nDisciplinske mjere protiv Petrovca – suspendovan sportski direktor\nBožo - 18 Decembra, 2020 2


Vesti – Semendria\nNa smederevskoj medijskoj sceni pojavio se novi portal „Smederevske novine“, vlasnice i glavne i odgovorne urednice Jelene Vasiljević, do nedavno vlasnice Televizije Smederevo koja Gradu Smederevu nije opravdala novac za […]\nSvetsko prvenstvo u bojevima srednjovekovnih vojski „Bitka nacija“ biće održano u Smederevskoj tvrđavi od 2. do 5. maja 2019, o čemu će biti više reči na pres konferenciji u ponedeljak […]\nGuitar Art Day biće održan na Gradskom trgu u Smederevu u nedelju, 23. septembra od 18 do 20 časova, prenosi Podunavlje.info. Guitar Art Day je još jedna u nizu akcija […]\nUhapšen je vlasnik turističke agencije “Blue travel word”, dok je protiv vlasnika subotičke agencije “Sun&Sea” podneta krivična prijava. MUP je saopštio da je u Smederevu uhapšen D.M. (38) odgovorno lice […]\nNaučni klub Regionalnog centra za profesionalni razvoj zaposlenih u obrazovanju Smederevo, u saradnji sa smederevskim Muzejom i Narodnom bibliotekom i Centrom za promociju nauke Beograd, biće domaćin istraživačima i svim […]\nNa 26. Republičkim sportskim igrama, najznačajnijem i najmasovnijem sportskom takmičenju za osobe sa invaliditetom, sportska ekipa Udruženja paraplegičara iz Smedereva osvojila je titulu državnog prvaka u ukupnom plasmanu. Kako prenosi […]\nKoncertom simfonijskog orkestra i hora RTS koji će izvesti najpoznatije delo nemačkog kompozitora Karla Orfa „Karmina Burana“, u petak 7. septembra svečano će početi „Smederevska jesen“, jedna od najstarijih i […]\nZavršena je prva faza radova na obnovi kapele Dine Mančića na Starom groblju u Smederevu, prenosi Podunavlje.info. U okviru realizacije Projekta konstruktivne sanacije i restauracije fasada kapele Dine Mančića na […]\n„Kafa, uzbudljiva priča o dobrom ukusu“, naziv je izložbe koja će biti otvorena 5. septembra u 19 časova u Muzeju u Smederevu, a ulaz je slobodan. Autor izložbe je Aleksandra […]\nNa području grada Smedereva do sada su tri osobe umrle od groznice Zapadnog Nila, potvrđeno je portalu Podunavlje.info u Zavodu za zaštitu zdravlja u Požarevcu, i to su muškarci, od […]\nPotonuo teretni brod blizu Smedereva\nU blizini Smedereva na 1108. kilometru Dunava kod desne obale potonuo je samohodni teretnjak „Tomas“ U blizini Smedereva na 1108. kilometru Dunava kod desne obale potonuo je samohodni teretnjak „Tomas“. […]\nGran pri filmu “Limunada” na „Dunav film festivalu – Smederevo 2018“\nGran pri novoosnovanog međunarodnog filmskog festivala „Dunav film festival – Smederevo 2018“ dobio je film „Limunada“ rumunske rediteljke Joane Urikaru, u koprodukciji Rumuunije, Kanade, Nemačke i Švedske, odlučio je žiri […]\nFilmski festival u Smederevu traje od 18. do 23 avgusta. Na repertoaru i jugoslovenski klasik, film “Varljivo leto 68”, koji je digitalno restauriran i koji će zatvoriti manifestaciju. Nakon premijera […]\nOdeljenje za vanredne situacije u Smederevu upozorilo je građane da je zabranjeno loženje vatre i spaljivanje suve vegetacije, korova, niskog rastinja, biljnih ostataka i smeća na otvorenom prostoru, što se […]\nOtac kolima udario dete\nU selu Radinac kod Smedereva, u dvorištu porodične kuće teško je povređen jednogodišnji dečak V.J. Njega je automobilom udario otac S. J. (30), dok se isparkiravao iz garaže, prenose beogradski […]


07.12.2017 11:25 | Milijana Latinović\nBrisel - Grad Banjaluka proglašen je juče u Briselu za Evropski grad sporta 2018. godine, kao jedan od 23 evropska grada koji su se okitili ovim prestižnim priznanjem, namijenjenim popularizaciji bavljenja sportom.\nBanjaluka je jedini grad iz BiH koji se okitio ovom titulom, i ujedno jedini van Evropske unije koji će nositi ovaj naziv u 2018. godini.\nPrestižno priznanje, koje dodjeljuje Evropska federacija metropola i gradova sporta, u Evropskom parlamentu u ime grada primio je gradonačelnik Banjaluke Igor Radojičić.\nOn je rekao da će Banjaluka, sa svoje strane, učiniti maksimalne napore u idućoj godini kako bi se ova nagrada valorizovala kroz konkretne aktivnosti na terenu, a prije svega popularisanjem bavljenja sportom među djecom školskog uzrasta.\n- Ovo je velika stvar i za međunarodnu afirmaciju grada, pogotovo što cijela BiH, pa tako i Banjaluka, u evropskoj javnosti još nosi teret posljednjeg rata. Danas tu sliku, kada je riječ o Banjaluci, pokušavamo promijeniti nametanjem u prvi plan priča o kulturi, sportu i poboljšanju poslovnog okruženja - rekao je Radojičić.\n- Naš cilj je da u godini pred nama razvijamo sportsku bazu, dajući podršku razvoju školskog sporta. Konkretno, grad će finansirati sportske programe u školama, stavljajući fokus na djecu u uzrastu do šestog razreda. Sa školama ćemo razviti posebne programe sa nastavnicima fizičkog vaspitanja o dodatnim sportskim aktivnostima koje bi bile besplatne za tu djecu - rekao je Radojičić i pojasnio da bi grad plaćao dodatne sportske programe, a oni koji bi se, po isteku programa, dalje odlučivali na bavljenje sportom, bili bi usmjeravani prema sportskim klubovima.\nOsim Banjaluke, titulu Evropskog grada sporta za 2018. godinu ponijela su još 22 grada i to svi iz zemalja članica EU. Od zemalja bivše Jugoslavije priznanje je, osim Banjaluke, otišlo slovenačkom Mariboru.\nUčešće u najvećoj mreži gradova sporta donosi brojne pogodnosti kao što su regionalna i evropska prepoznatljivost, ali i prilika da grad učestvuje u brojnim konkursima za sredstva EU kada je u pitanju sport.\nGrad Banjaluka se na kandidaturu za Evropski grad sporta odlučio slijedeći primjere brojnih evropskih gradova koji su u prošlosti ostvarili značajne benefite od ove titule. Od 2007. godine, otkad se dodjeljuje ovo priznanje, zabilježeni su primjeri brojnih gradova koji su, poslije sticanja ovog priznanja, znatno podigli nivo sportskih aktivnosti, ali i privlačenja novih investicija.\nKao jedni od najuspješnijih primjera često se navode slovačke Košice, koje su, kao Evropski grad sporta 2016. godine, uspjele da na osnovu toga privuku oko 10 miliona evra novih investicija, ali i italijanski Torino, koji je, u godini kad je bio grad sporta, uspio da organizuje više od hiljadu sportskih događaja.


Faktor saznaje: Dodik platio 10.000 dolara da prisustvuje balu u Washingtonu! - mojusk.ba\nMilorad Dodik, predsjednik SNSD-a i bh. entiteta Republika Srpska, pohvalio se preko novinske agencije Srna, a što je kasnije tvrdila i premijerka tog entiteta Željka Cvijanović, da je pozvan i da će prisustvovati ceremoniji inauguracije Donalda Trumpa u Washingtonu. Međutim, vrlo brzo se ispostavilo da to nije tačno.\nFaktor saznaje da je Dodik zapravo preko predstavništva RS-a u Washingtonu platio 10.000 dolara kako bi prisustvovao jednoj od svečanosti povodom inauguracije-balu u Washingtonu.\nAmerička Ambasada u Sarajevu je ranije za Faktor potvrdila da samom zvaničnom dijelu, inauguraciji američkog predsjednika ne prisustvuju strani zvaničnici, osim ambasadora zemalja koje imaju diplomatske odnose i diplomatska predstavništva u Sjedinjenim Američkim Državama.\nStrani ambasadori, u skladu sa dosadašnjom praksom, sjede na rezervisanim mjestima na Capitolu tokom polaganja zakletve novog američkog predsjednika i na specijalno određenim mjestima prekoputa Bijele kuće tokom inauguracione parade. Oni su također pozvani da prisustvuju diplomatskom ručku i inauguracionom balu, te dan kasnije i molitvi u Katedrali u Washingtonu. Dodik će, uz izdašnu sumu, prisustvovati samo inauguracionom balu, a nikako na poziv Bijele kuće samoj inauguraciji, kako je to tvrdio.\nDonald Trump je izabran za 45. predsjednik SAD-a. Inauguracija je 20. januara.\nKazne za nepridržavanje do 5.000 KM: Od sutra u Sarajevu pravilo par-nepar


Opozvani ambasador: Ishitreno i mimo procedure - Nova Borba\nOpozvani ambasador: Ishitreno i mimo procedure\nPoražuvajaća je činjenica da se u javnost šalju kvalifikacije o mom težem propustu, ističe opozvani ambasador Srbije u EU Duško Lopandić\nAmbasador Srbije pri EU Duško Lopandić kaže da je do njegovog opoziva došlo ishitreno, mimo uobičajene procedure, bez konsultacija i razmatranja.\nKako navodi u pismu ministru spoljnih poslova Ivici Dačiću do njegovog opoziva došlo je u periodu tehničke vlade i osetljivom momentu pregovora sa EU.\n- Ovaj postupak je u drastičnoj nesrazmeri sa uobičajenim slučajevima poslovičnog otezanja MSP da se odredi prema raznim aferama i propustima koje su pogađale ugled ili interese naše zemlje, uključujući i one zbog kojih su naši ljudi gubili živote ili kada su mesto otpravnika poslova popunjavale osobe koje se nalaze pod krivičnom odgovornošću, a moglo bi se naći još raznih drugih primera - naveo je Lopandić u pismu.\nLopandić podseća da uobičajena procedura podrazumeva da diplomata, u slučaju propusta, o tome bude upozoren, pozvan na konsultacije, da se “odvaga” težina slučaja ili zatraži da se šire izjasni o svim okolnostima tog pitanja.\n- Vi nijednom niste lično ni razgovarali sa mnom, nego ste obaveštavani posredno, što samo ukazuje na odnos prema našim ambasadorima, diplomatama i svima koji ovoj državi služe na najbolji način u često nimalo lakim okolnostima - navodi Lopandić.\nAmbasador kaže i da je odlukom da bude hitno opozvan anulirano i ignorisano trideset godina njegove profesionalne karijere.\n- Poražavajuća je i za svakog profesionalnog službenika činjenica da se sada u javnosti neodmereno daju klasifikacije o mom "težem propustu u radu” koji se odnosi na navodno nedovoljno brzo obaveštavanje oko organizacije jedne privatne izložbe u Evropskom parlamentu, koju je pripremio u svoje lično ime jedan jedini (od njih 754) član Evropskog parlamenta, sa potpuno marginalnim i nebitnim uticajem - ukazuje Lopandić.\nMinistru je, tvrdi Lopandić, poznato da se u zgradi Evropskog parlamenta dnevno organizuju na desetine izložbi i skupova koje nemaju nikakav oficijelni karakter i da se one se često organizuju i suprotno zvaničnim stavovima samih država članica EU.\n- Odgovorno tvrdim da su interesi Srbije i srpskih građana povodom organizacije izložbe o Stepincu bili adekvatno zaštićeni promptnim reagovanjem Misije Srbije pri EU- pisanim putem i usmeno - na svim relevatnim instancama Evropskog parlamenta... - navodi Lopandić u pismu.\nMinistru je, kako dodaje, poznato iz ambasadorovih izveštaja i da skoro niko od zvaničnika u EP do naše reakcije nije ni znao za održavanje dotične izložbe niti je ikada ranije čuo za Stepinca.\nImajući u vidu brzu i odgovarajuću reakciju Misije Srbije prema EP, drastična sankcija koja je prema njemu primenjena, "ne odgovara stepenu tzv. propusta, a još manje nepostojećim posledicama tog propusta”, navodi opozvani ambasador.


Višković najavio smanjenje zbirne poreske stope - Akta.ba\nKako je naglašeno, lični dohoci do iznosa od 700 KM i dalje bi bili neporezivi, s tim da bi se ubuduće oporezivao bruto, a ne neto iznos plata.\n13.11.2021. 08:31 / Izvor: SRNA\nPredsjednik Vlade Republike Srpske Radovan Višković najavio je da će, ciljem rasterećenja privrede i stvaranja uslova za povećanje plata radnicima, biti smanjena zbirna poreska stopa sa sadašnjih 32,8 na 31 odsto i da će, u okviru reformskih mjera, biti promijenjen način obračuna ličnih primanja.\n"Ovim mjerama bi, prema prvim projekcijama, privredni subjekti u Republici Srpskoj bili rasterećeni za iznos oko 50 miliona KM, s tim da Vlada očekuje da se taj iznos, kojeg se odriče republički budžet, kompenzuje kroz povećanje plata radnicima", saopšteno je iz Biroa Vlade za odnose s javnošću.\nVišković je jučer razgovarao sa predstavnicima Unije udruženja poslodavaca Republike Srpske, predvođenim predsjednikom udruženja Sašom Trivićem, te su razmotrili niz reformskih mjera od značaja za poslovnu zajednicu, koje će Vlada ugraditi u okvir budžeta i ekonomske politike za iduću godinu.\nKako je najavljeno, na sastanku je razmotren i niz tema koje će se 17. novembra naći na dnevnom redu konferencije o poboljšanju poslovnog ambijenta, koju organizuje Unija udruženja poslodavaca.


Na snimku koji je ovih dana poharao internet vidi se pomalo napadno luksuzan restoran, u njemu nekoliko velikih okruglih stolova, za onim u prvom planu sede predsednici Turske i Srbije Redžep Tajip Erdogan i Aleksandar Vučić sa suprugama, i s njima još neki ljudi, verovatno prevodioci i druga neophodna službena lica. Njihovom stolu prilazi bucmast, pomalo žovijalan pevač te ne naročito vešto i u ponešto teatralnom maniru izvodi pesmu "Osman-aga" (gde se kaže i: "Igrala si, pevala si strasno, mutne oči sad te vide jasno").\nDa li je Srbija zemlja koja ne zaslužuje da ima ministra spoljnih dela koji se neće – u svakoj prigodi kad mu se to dozvoli – eksponirati okolo kao dežurna dvorska luda? Po sebi je to, doduše, časno (mada pomalo staromodno) zanimanje, ali ako se obavlja istovremeno s ozbiljnim ministarskim poslom, može se govoriti o nekoj vrsti "sukoba interesa".\nTo što građanin Ivica Dačić očigledno nema samopoštovanja bila bi njegova privatna stvar da on nije ono što jeste i da ne predstavlja zemlju, bivajući u tom svojstvu najvidljiviji funkcioner posle predsednika države (a pre predsednice vlade, mada tako ne bi trebalo da bude). Taj kobni nedostatak – uz prateću nestašicu samokritičnosti, ozbiljnosti, zrelosti etc. – postaje, međutim, opšti, društveni problem. Ne "blamira" taj čovek tek sebe, nego državu koju sticajem nesrećnih okolnosti predstavlja.


RTCG - Radio Televizija Crne Gore - Nacionalni javni servis :: Ekonomija :: Prodavci očekuju pad cijena nekretnina do 10%\nISTRAŽIVANJE POKAZALO 02. 06. 2020. 13:12 >> 13:11 2\nProdavci očekuju pad cijena nekretnina do 10%\nTakođe, ukoliko cijene budu padale, kupci ce htjeti da kupe veće površine, ali neće smanjivati budžete.\n“Rentni potencijal i lakoća održavanja nekretnine će postati više značajni, dok će strani kupci više targetirati manja i fleksibilnija tržišta, kao što je Crna Gora”, navodi se u saopštenju.\nAnketa je pokazala i da će Crna Gora biti konkurentnija s obzirom da se dobro izborila sa pandemijom koronavirusa.\n“Upečatljiva je razlika između očekivanja kupaca i prodavaca što se tiča kretanja cijena, ili, što bi narod rekao, uvek je skupo onome ko kupuje, a jeftino onome ko prodaje. Takođe, ruralne i nekretnine u prigradskim naseljima će postati popularnije nego što je do sada bio slučaj”, dodaje se u saopštenju.\nAnketa je pokazala da bi bilo logično očekivati pad kod prodaja nekretnina strancima.\nAgencija Montenegro Prospect posluje već 14 godina na crnogorskom tržištu nekretnina.


Dan online - Regioni: - 2019-11-16\nRegioni - datum: 2019-11-15 DNEVNI CENTAR „TISA” POSJETILA VIŠESTRUKA SVJETSKA ŠAMPIONKA U PLIVANJU\nPosjeta mališanima Tise Prava djece sa smetnjama u razvoju\nBIJELO POLjE – Centar za djecu sa posebnim potrebama „Tisa” posjetila je Lucy Meyer, višestruka svjetska šampionka u plivanju na takmičenjima Specijalne olimpijade. Lucy koja ima 19 godina i cerebralnu paralizu, uz intelektualne smetnje inače je glavna ambasadorka partnerstva između UNICEF-a SAD-a i Specijalne olimpijade.\n-Lucy i njeni roditelji zagovornici su ostvarivanja prava djece sa smetnjama u razvoju - za uključivanje djece u redovni školski sistem, pristup holističkim uslugama iz svih sektora - zdravlja, socijalnog staranja i zaštite, kao i potpunu socijalnu inkluziju. Već pet godina ona neumorno sarađuje sa UNICEF SAD i Specijalnom olimpijadom u ovim oblastima i njeni napori rezultirali su podrškom mnogih donatorskih organizacija-kazao je direktor Tise Ensad Omerović.\nDnevni Centar Tisa posjetila su i dva predstavnika UNICEF SAD, predstavnici UNICEF Crne Gore i Specijalne olimpijade za Evro-Aziju i tom prilikom su se upoznali sa organizacijom i načinom rada.\n- Lusi je obišla Centar, družila se sa korisnicima, učestvovala zajedno sa njima u organizovanoj radionici. Sve ovo je puno značilo našim korisnicima vraćajući im nadu u to da nijesu sami, ali je poslužilo i kao dodatna motivacija za sportske aktivnosti koje se odvijaju i podstrek za učestvovanje na narednim Specijalnim olimpijadama gdje smo i dosad ostvarivali zapažene rezultate i uvijek se u vraćali okićeni medaljama-zaključio je Omerović.


Predsednik Donald Tramp izgleda da će pružiti podršku republikanskom kandidatu za mesto u Senatu Roju Muru, uprkos optužbi nekoliko žena da ih je Mur seksualno uznemiravao pre više decenija, kada su one bile tinejdžerke, a on u svojim tridesetim.\nPred odlazak na Floridu u svoje odmaralište gde će proslaviti Dan zahvalnosti, predsednik Tramp prekinuo je svoje dvanaestodnevno ćutanje povodom Murove situacije, umanjujući značaj onih koji ga optužuju.\nPredsednik SAD naveo je da Mur odbacuje optužbe, tvrdi da se ono za šta se tereti nije dogodilo i istakao da je potrebno čuti i Murovu stranu.\nTramp, kojeg je tokom njegove predsedničke kampanje nekoliko žena takođe optužilo za seksualno uznemiravanje, pažljivo je odmerio Murove političke izazove.\nTramp je govorio o važnosti da se ne dozvoli demokratama da pobede u trci za senatsko mesto ali nije javno podržao Mura. Predsednik je rekao da će saopštiti sledeće nedelje da li će otići u Alabamu u kampanju za Mura, koji zaostaje za svojim protivnikom u nedavnim anketama javnog mnjenja.\nAko bi Tramp formalno podržao Mura, to bi moglo da predstavlja razlaz sa republikanskim liderima koji su javno pozvali Mura da se povuče iz trke za mesto u Senatu. Drugi republikanci kažu da ako Mur dobije izbore i mesto u Senatu, oni bi mogli odmah da pokušaju da ga isključe kao moralno nepodobnog da bude američki senator.\nSpecijalno glasanje u Alabami, da bi se popunilo senatsko mesto na kojem je bio sekretar za pravosudje Džef Sešns, biće održano 12. decembra. *


Ponedjeljak, 22. Juli 2019. 13:19 Ponedjeljak, 22. Juli 2019. 13:24 REDAKCIJA\nNeformalna grupa mladih Damir Mašić, Alem Smajlović i Nirhad Mašić u saradnji sa Fondacijom Mozaik realizovali su projekat „Škola sporta Begov Han“ koja se u proteklom periodu održavala u prostorijama Osnovne škole „Begov Han“ u Begov Hanu.\nProjektom su obuhvaćena djeca do 15 godina, koja su u protekla dva mjeseca imala priliku da se upoznaju sa osnovama rukometa, odbojke, košarke i fudbala.\nU sklopu projekta je nabavljena oprema za uspješno realizovanje projekta, koja je poslije završetka projekta dodijeljena školskim sekcijama i udruženju mladih „Bosanska vizija“.\nProjekat su podržali i Predsjedavajući skupštine Zeničko Dobojskog Kantona Ćazim Huskić, uprava škole „Begov Han“ na čelu sa direktorom Nevresom Memčićom, i nastavnikom za tjelesni i zdravstveni odgoj Mehmedom Krehmićem, te predsjednikom udruženja „Bosanska vizija“ Vedadom Mujčinovićem.\n– Nadamo se da će se i u budućnosti nastaviti sa ovakvim i sličnim projektima kako bismo aktivirali naše najmlađe, odvojili ih od poroka savremenog doba i time pridonijeli zdravijoj i uspješnijoj budućnosti naših najmlađih.\n← Velika akcija u ZDK: Uhapšene tri osobe povezane sa zloglasnim klanovima iz Crne Gore\nEkipa “Old School Neimari” pobjednik malonogometnog turnira →


Uskoro rigorozniji zakon PROTIV DUVANSKOG DIMA: Zabrana pušenja u kafanama i klubovima u RS – Cafe.ba\nDejan Božić / RAS Srbija\nNovi Zakon o zabrani pušenja sličan je zakonu koji se priprema u Federaciji BiH i rigorozniji je od postojećih zakonskih rešenja o zabrani pušenja na javnom mestu u Srpskoj.\n– Mogu samo da kažem da je predviđena apsolutna zabrana pušenja u svim zatvorenim prostorijama uključujući kafane i klubove, a povećane su i novčane kazne za kršenje propisa – kaže Marković.\nOn dodaje da je sadašnji Zakon o zabrani pušenja na javnim mestima bio labav, a nije se ni primenjivao u praksi.\n– Sada nije dozvoljeno pušiti u kancelariji, a onda radnici izađu u hodnik pa puše. Cilj novih propisa je da se zaštite nepušači od pušača, posebno deca koja su izložena negativnom uticaju duvanskog dima, zatim da se preventivno deluje na one koji nikad nisu pušili da i ne počnu sa tom lošom navikom, te da se utiče na pušače da smanje konzumiranje duvana – ističe Marković. Napominje da skoro trećina odraslih građana u RS konzumira duvan i cigarete.\n– Problem je u ugostiteljskim objektima kao što su restorani, roštiljnice. Prema izveštajima opštinskih inspekcija u ovim objektima je prošle godine u 29 slučajeva izrečena mera zabrane pušenja i kazne od 3.100 KM – kaže Dušanka Makivić, portparol Inspektorata RS.\n-To nije u redu, ali je problem što je sadašnji zakon tu odredbu precizno regulisao – navodi Dušanka Makivić, portparol Inspektorata RS. Kazne za pušenje na javnom mestu i sada su visoke i kreću se od 100 KM za pojedinca do 15.000 KM za pravna lica.\nReis Kavazović pozvao na dijalog između Bošnjaka i Srba


Fon der Lajen: Želim vrlo dobre odnose i intenzivan rad sa Zapadnim Balkanom - European Western Balkans\nAutor Tanjug 10. 09. 2019. 10. 09. 2019.\nUrsula fon der Lajen; Foto: Evropska unija\nBRISEL – Novoimenovana predsednica Evropske Komsiije Ursula fon der Lajen kaže da će Zapadni Balkan biti jedan od prioriteta njegog rada tokom naredih pet godina mandata.\n”Želim da Zapadni Balkan bude što je biliže moguće EU”, poručila je Fon der Lajen.\nUrsula fon der Lajen je tokom predstavljanja novog tima evropskih komesara i njihovih zaduženja naglasila da je resor ”susedstva i proširenja” dodelila mađarskom komesaru Laslu Tročanjiju imajući u vidi činjenicu da Mađarska i ona, kao predsednica Evropske komisije, imaju jasan zajednički cilj kada je Zapdni Balkan u pitanju.\nPročitajte: Bivši Orbanov ministar pravde kandidat za komesara za proširenje EU\n”Zapadni Balkan je važan za nas. Želim ih što je bliže moguće EU. Želim vrlo dobre odnose, intenzivan rad i saradnju sa njima. To će biti jedan od mojih glavnih fokusa tokom ovog predsedavanja”, poručila je Fon der Lajen.\nOna je naglasila da očekuje da će budući mađarski komesar za proširenje obavljati svoj posao imajući u vidu važnost oblasti kojom se bavi.\nUrsula fon der Lajen ponovila su koraci za ulazak u EU ”jasni” i da su za napredak na tom putu prvenstveno odgovorne zemlje Zapadnog Balkana.\n”Naša pravila se nisu promenila. Postoje osnovne vrednosti, a zemlje koje žele da se priključe EU moraće da pokažu da poštuju ista pravila, fundamentalne vrednosti, da ispunjavaju ulove i da su sposobne da budu članice EU”, kaže fon der Lajen.\nOna je u Briselu podsetila na značaj dosadašnjih proširnja kako za EU tako i za nove zemlje članice.\n”Svi zajedno smo dobili na tome”, ocenila je Fon der Lajen.\nNovoimenova predsednica Evropske komsije mađarskom komesaru dodelila je resor ”susedske politike i proširenja”. Prma prvim ocenam to predatavlja ”unapređenje” odnosno vraćanje zaduženja komesara sa pregovora o proširenju, što je bila zvaničan funkcija Johanesa Hana na politiku ”proširenja”.\nUpitana da li ta promena u nazivu resora može da predstavljati signal da bi u toku njenog mandata moglo da dođe do značajnih pomaka u toj oblasti, Ursula fon der Lajen je naela da je u pitanju samo ”potpuno isti resor sa istim zaduženjima”, samo skrećenog imena.\nFon der Lajen je naglasila da će svi komesari pa i komesar za proširenje i susedšku politiku morati da prošu debatu u Evropskom parlamentu koji će dati i konačno zeleno svetlo za novi sastav Evropkse komsije.\nI pre nego sto je Laslo Tročanji dobio oblast susedstva i proširenja u Briselu su se mogle čuti najave da bi upravo ovaj komesar mogao da ima najviše problema u razgovru sa evropskim poslaniciam jer je bio ministar pravde Mađarske u vreme kada je mađarska Vlada donosila zaokone koji su oštro kritikovani u Briselu.\nU slučaju da Evropski parlament odbaci kandidaturu Tročanjija Mađarska će morati da imenuje novog komesara.\nLaslo TročanjiMađarskaUrsula fon der Lajen\nBivši Orbanov ministar pravde kandidat za komesara za proširenje EU\nSofija Popović 03. 03. 2021.\nBorelj nastavlja konsultacije sa ministrima o Zapadnom Balkanu\nEWB 15. 03. 2021. 16. 03. 2021.


Ukratko o Ustanovi Arhiva novosti iz Ustanove Donacija sanofi-aventis Web Sajt\nDonacija firme Sanofi-Aventis za kontrolu liječenja dijabetesa u JUDZKS\nU ponedjeljak, 05.11.2007. godine, a povodom Svjetskog dana dijabetesa (14. novembar), predstavništvo farmaceutske kuće sanofi-aventis za BiH u Sarajevu uručilo je izuzetno vrijednu donaciju Javnoj ustanovi Dom zdravlja Kantona Sarajevo. Donacija se sastoji od 4 mobilna Nyco Card Reader II aparata, reagensa, kanila za uzimanje uzoraka krvi, te treninga medicinskog osoblja za korištenje aparata.\nNaime, procjenjuje se da u Kantonu Sarajevo ima otprilike 11,000 dijabetičara – osoba koje boluju od šećerne bolesti. U cilju utvrđivanja dugotrajnih nivoa šećera u krvi i provjeravanja da li je glikemija pod kontrolom, te da li liječenje ide u pravom smjeru, preporučuje se da dijabetičari 4 puta godišnje urade test kojim se mjeri glikolizirani hemoglobin HBA1C u krvi. To testiranje je dosada bilo moguće samo u Kliničkom centru Univerziteta u Sarajevu, i to samo za ograničeni broj pacijenata.\nDonacijom ova četiri aparata omogućeno je testiranje HBA1C i u savjetovalištima za dijabetes u JUDZKS, što predstavlja izuzetno olakšanje za dijabetičare i veliki napredak u zdravstvenoj njezi te grupe pacijenata.\nAparati će biti distribuirani u 4 Savjetovališta za dijabetes u JUDZKS, naime u: OJ Dom zdravlja Stari Grad, OJ DZ Novo Sarajevo, OJ DZ Novi Grad i OJ DZ Ilidža, te se planira da će biti u funkciji već od sljedeće sedmice.


Kon: Porast akutnih respiratornih infekcija - Glas Zaječara\nKon: Porast akutnih respiratornih infekcija\nAstraZeneka pravi pauzu u kliničkim ispitivanjima vakcine protiv kovid-19 zbog bolesti…\nHome Društvo Kon: Porast akutnih respiratornih infekcija\nEpidemiolog Predrag Kon izjavio je danas za RTS da se građani „opuštaju“ zbog pada broja registrovanih slučajeva zaraženih korona virusom i upozorio da se, uprkos apelima, mere ne poštuju u potpunosti.\nKada je reč o epidemiji kovid 19, Kon je ocenio da se situacija stabilizovala i da je trenutno niska aktivnost virusa, ali da je on stalno prisutan.\nS druge strane, kako je napomenuo, imamo porast akutnih respiratornih infekcija, kojih je u Beogradu prošle nedelje u odnosu na pretprošlu bilo za 70 odsto više.\nZbog toga imamo povećane zahteve za pregled u kovid ambulantama, jer ne mogu potpuno da se razlikuju akutne respiratorne infekcije i kovid, objasnio je Kon.\nPrema njegovim rečima, ovog ponedeljaka je veći broj registrovanih slučajeva korona virusa u odnosu na prethodni ponedeljak i to za 15 odsto.\n„Porast je u svim uzrastima, ne kao uobičajeno što to bude u školskom uzrastu, već je doninantan uzrast od 30 do 64 godine, što znači da je prenos praktično u populaciji koji radi, u kolektivima“, rekao je Kon.\nOn je najavio da dolaskom jeseni ulazimo u respiratornu sezonu, dok je vreme gripa u Srbiji u drugoj polovini decembra, a maksimum u februaru i martu.\n„Oktobar i novembar su meseci kada treba raditi vakcinaciju protiv gripa i kada se treba pripremati za sezonu gripa“, zaključio je Kon.\nPrethodni tekstAstraZeneka pravi pauzu u kliničkim ispitivanjima vakcine protiv kovid-19 zbog bolesti volontera\nAstraZeneka pravi pauzu u kliničkim ispitivanjima vakcine protiv kovid-19 zbog bolesti volontera\nDirektorka RFZO: Svi ključni lekovi za lečenje korona virusa obezbeđeni su u dovoljnim količinama\nKon: Porast akutnih respiratornih infekcija 09/09/2020\nAstraZeneka pravi pauzu u kliničkim ispitivanjima vakcine protiv kovid-19 zbog bolesti volontera 09/09/2020


Deo puta od Kikinde do Nakova biće rekonstruisan, a biciklistička staza osvetljena\nU našem gradu danas su predstavljene pojedinosti projekta “Unapređenje povezanosti Banata 2” koji se realizuje u okviru Interreg IPA programa prekogranične saradnje Rumunija - Srbija. Projekat je vredan nešto više od 1,3 miliona evra, od čega je iz IPA programa prekogranične saradnje obezbeđeno oko 972. 500 evra. To je zapravo nastavak nedavno uspešno realizovanog projekta “Unapređenje povezanosti Banata”. Realizuju ga JP “Putevi Srbije”, kao vodeći partner, grad Kikinda, opština Žombolj i zrenjaninski Regionalni centar za društveno-ekonomski razvoj “Banat”. Okosnicu projekta “Unapređenje povezanosti Banata 2” čini rehabilitacija državnih puteva na teritoriji grada Kikinde i opštine Žombolj koji vode do graničnog prelaza Kikinda- Nakovo. Planirano je i da se novoizgrađena biciklistička staza, od periferije Kikinde do samog graničnog prelaza, osvetli solarnim osvetljenjem. Projekat će dati značajan doprinos postizanju savremenih standarda kvaliteta putne infrastrukture koja je glavni kanal za prevoz tereta i putnika, i igra važnu ulogu u poboljšanju društveno-ekonomskih standarda u prekograničnom regionu:\n- Konkretno, mi ćemo rekonstruisati deo državnog puta od Kikinde do Nakova, u dužini od skoro dva kilometra, čime će se unaprediti bezbednost saobraćaja. Pored investitorske uloge koju imamo u izgradnji, finansiranju i održavanju velikih infratrukturnih projekata na državnoj putnoj mreži, naše preduzeće učestvuje i ovim projektima koji za cilj imaju povezivanje dva grada, u ovom slučaju Kikinde i Žombolja- navela je Biljana Vuksanović, izvršna direktorka JP “Putevi Srbije” i menadžerka ovog projekta. Pavle Počuč, zamenik pokrajinskog sekretara za privredu i turizam, konstatovao je da aktivne mere republičke i pokrajinske administracije, ali i ovakvi projekti doprinose da se postojeća putna i infrastruktura unapređuju, investitori intenzivnije ulažu u ovaj deo Banata i da se otvaraju nova radna mesta:\n- Mislim da je otvaranje graničnog prelaza Nakovo-Lunga bio jedan od ključnih trenutaka u ekonomskom razvoju Kikinde, u proteklih nekoliko godina. Postali smo atraktivna investiciona sredina. Kompanija “Zoppas” otvorila je fabriku, a prelaz je doprineo velikoj cirkulaciji ljudi između dva pogranična dela. Više od 800.000 putnika je tokom prethodnih pet godina korisrtilo ovaj prelaz, a 76 odsto njih su bili strani državljani- precizirao je Saša Tanackov, član Gradskog veća i dodao da i to potkrepljuje inicijativu srpske strane da prelaz počne na radi 24 sata i bude omogućen autobuski i teretni saobraćaj. Darius Adrian Postelnicu, predsednik opštine Žombolj, naveo je da su već rekonstrusali sve planirane puteve, dok ovaj projekat doživljaju kao boljitak jer će se brže i sigurnije stizati do Kikinde i dalje. Irena Živković, direktorka RCR “Banat”, ukazale da je u prethodno okončanom projektu modernizovan prelaz sa srpske strane, izgrađena dvosmerna biciklistička staza od Kikinde do graničnog prelaza Nakovo, ali i da je uspostavljena Kancelarija za informacije i promociju prekogranične ekonomske saradnje sa sedištem u Kikindi. Projekat je zvanično počeo 1. avgusta, a trebalo bi da se okonča do 31. jula 2021. godine.


Nagrađeni najbolji učenici - Grad Prokuplje\nMinistar Aleksandar Vulin posetio fabriku „Leoni“\nVitezovi Karađorđeve zvezde u Muzeju\nCrveni krst Prokuplja nagradio je najbolje učenike osnovnih i srednjih škola koji su učestvovali na literarno-likovnom konkursu „Krv život znači“. Ovaj konkurs raspisan je povodom obeležavanja „Nedelje Crvenog krsta“ koja traje od 8. do 15. maja.\nSekretar Crvenog krsta Prokuplja Dušica Dinić zahvalila se učenicima,nastavnicima i profesorima koji su doprineli da na konkus stigne veliki broj radova.\n-Komisiji nije bilo lako da od velikog broja pristiglih radova izabere najbolje,izjavila je ona i dodala da je dobro što su na ovom konkursu učestvovali i učenici OŠ „Vuk Karadžić“ iz Žitnog Potoka.\nNajbolji literarni rad u kategoriji nižih razreda osnovnih škola imala je Natalija Smiljković iz OŠ „Milić Rakić-Mirko“,dok je Danica Mladenović iz istoimene škole zauzela prvo mesto u kategoriji od V do VIII razreda.\nNajbolje likovne radove imali su učenici Emilija Mihajlović i Anđela Marković iz OŠ „Milić Rakić-Mirko“. U konkurenciji srednjoškolaca prvo mesto zauzela je Natalija Mitrović iz Medicinske škole „Dr Aleksa Savić“. Učenicima najboljih radova Crveni krst dodelio je knjige.


Predsjednica Savjeta federacije Gornjeg doma parlamenta Rusije danas u Banjaluci – Zvornik Danas\nNaslovna/izbor urednika/Predsjednica Savjeta federacije Gornjeg doma parlamenta Rusije danas u Banjaluci\nBANJALUKA – Predsjednica Savjeta federacije Gornjeg doma parlamenta Rusije, Valentina Matvijenko, stigla je u Banjaluku gdje danas razgovara sa zvaničnicima Srpske, a obratiće se i poslanicima Narodne skupštine Republike Srpske.\nDodik: RS zadovoljna i ponosna na odnose sa Rusijom\nMilorad Dodik, predsjednik Republike Srpske, nakon sastanka sa Valentinom Matvijenko, rekao je da je iskazan veliki stepen saglasnosti na svim nivoima te da je RS zadovoljna i ponosna na odnose sa Ruskom Federacijiom.\nDodik je zahvalio Rusiji i njenom predsjedniku Vladimiru Putinu na očuvanju Dejtonskog mirovnog sporazuma.\n„Naša saradnja sa EU ne može biti na uštrb saradnje sa Ruskom Federacijiom“, rekao je Dodik dodajući da rezolucija NS RS obavezuje sve institucije RS na vojnu neutrlnost pa i prema NATO.\nNakon sastanaka sa predsjednikom Republike Srpske održan je i sastanak ruske i srpske delegacije, a u 14 sati trebalo bi da počne i svečana sjednica Narodne skupštine Republike Srpske na kojoj su predviđena obraćanja Dodika i Matvijenkove.\nRusija će biti pravi prijatelj Republike Srpske i srpskog naroda\nValentina Matvijenko rekla je da za Rusiju Republika Srpska nije samo bratska republika, već mnogo više, te da je jako značajan partner na Balkanu.\n„Zahvaljujući naporima uspjeli smo da poboljšamo i Unaprijedimo rusko – srpske odnose“, rekla je Matvijenko, dodajući da je prošle godine razmena bila 345 miliona dolara od čega se na RS odnosi 75 odsto.\nNaglasila je da će Rusija biti pravi prijatelj Republike Srpske i srpskog naroda.\nMatvijenko se sastala sa Miloradom Dodikom, predsjednikom RS, a nakon toga održan je i sastanak delegacija Ruske Federacije i RS.\nU 14 sati planirana je i svečana sjednica NS RS na kojoj će se obratiti Matvijenkova i Dodik, pišu Nezavisne novine.\nbanjaluka milorad dodik posjeta rs rusija Valentina Matvijenko


EPS produžava životni vek TE Kostolac A do 2038. godine\nSlika: Termoelektrana Kostolac A (EPS)\nElektroprivreda Srbije namerava da produži životni vek Termoelektrane Kostolac A za 15 godina, do 2038. godine, tako što će ugradnjom opreme za odsumporavanje dimnih gasova smanjiti emisije sumpor-dioksida ispod limita trenutno dozvoljenog u Evropskoj uniji.\nDa bi ovu ideju sproveo u delo EPS je raspisao tender za pripremu idejnih rešenja i projekata sa studijama opravdanosti izgradnje za postrojenje za odsumporavanje dimnih gasova za blokove A1 i A2, ukupne snage 310 MW, i postrojenja za prečišćavanje postojećih i otpadnih voda iz postrojenja za odsumporavanje.\nKostolac A je samo jedna od termoelektrana u regionu koja je primorana da smanji emisije koje zagađuju vazduh jer u suprotnom mora da bude zatvorena. Zadatak dolazi iz direktiva EU koje su zemlje regiona, kao članice Energetske zajednice, prihvatile i obavezale se da ih sprovedu.\nInače, EPS je postrojenje za odsumporavanja izgradio i u TE Kostolac B, krajem 2017, ali nije jasno da li to postrojenje radi smanjenim intenzitetom ili uopšte ne radi.\nCilj je smanjenje emisija SO2 ispod 130 miligrama\nSlika: Termoelektrana Kostolac A ima snagu od 310 MW (EPS)\nKako EPS navodi u tenderskoj dokumentaciji, EPS je do 2015. nameravao da u periodu 2023-2025. ugasi TE Kostolac, ali je 2017. odlučio da je modernizuje i produži joj radni vek za oko 100.000 efektivnih sati rada ili do 2038.\nSrbija se, kako se navodi, članstvom u Energetskoj zajednici obavezala da uskladi emisije iz termoelektrana sa zahtevima EU Direktive o velikim ložištima i njenim pravnim naslednikom EU Direktivom o industrijskim emisijama.\nTako je nesmetani rad termo blokova moguć u slučaju usklađivanja sa Direktivom o velikim ložištima do 1. januara 2018. (i to na dva načina: usvajanjem i primenom Nacionalnog plana za smanjenje emisija (eng. National Emission Reduction Plan – NERP), čiji je deo i opt-aut mehanizam, ili primenom propisanih graničnih vrednosti emisija iz Direktive) i Direktivom o industrijskim emisijama do 1. januara 2027. u delu koji se odnosi na ograničenje emisija ЅO2, NOx i praškastih materija (PM čestice), navodi EPS u tenderskoj dokumentaciji.\nIz tog razloga, kako se dodaje, produženje veka rada blokova A1 i A2 za narednih 15 godina zahteva neminovno uvođenje procesa odsumporavanja dimnih gasova blokova A1 i A2.\nInače, kako bi primenila Direktivu o velikim ložištima, Srbija se odlučila da usvoji NERP odnosno plan kojim se definiše limit ukupnih emisija SO2, NOx, suspendovanih čestica svih velikih ložišta u zemlji, kao i lista izuzetaka u opt-aut mehanizmu. Na toj listi su TE Morava i TE Kolubara A.\nEPS u tenderskoj dokumentaciji ističe da je namena postrojenja za odsumporavanja dimnih gasova u TE Kostolac A da se koncentracija SO2 smanji ispod granične vrednosti emisija, koja je definisana u odgovarajućoj EU regulativi, odnosno ispod 130 mg/Nm3 (miligrama po normalnom kubnom metru). U dokumentaciji se ne navodi kolike su sada emisije TE Kostolac A.\nŠta se dešava sa odsumporavanjem u TE Kostolac B?\nSlika: Termoelektrana Kostolac B (EPS)\nProjekat odsumporavanja u TE Kostolac B izaziva brojne polemike u javnosti.\nTE Kostolac B je 2019. sama premašila nacionalni limit Srbije za SO2\nU junu ove godine organizacija CEE Bankwatch saopštila je, u okviru izveštaja Comply or Close (Usaglasi ili zatvori) da su emisije SO2 u Bosni i Hercegovini, Crnoj Gori, na Kosovu*, u Severnoj Makedoniji i Srbije bile šest puta veće od granica postavljenih NERP-ovima.\nTE Kostolac B je, kako je naveo CEE Bankwatch, sama premašila nacionalni limit Srbije, definisan u NERP-u, 1,45 puta, a svoj pojedinačni limit skoro deset puta ili za 79.113 tona.\nRERI: Postrojenje ne može da radi, pošto nema upotrebnu dozvolu\nKoličina koju je ova elektrana emitovala smanjena je za manje od trećine na godišnjem nivou uprkos ogromnoj investiciji u opremu za odsumporavanje, koju je instalirao China Machinery Engineering Corp, pa autori izveštaja tvrde da taj sistem ne funkcioniše kako treba.\nNevladine organizacije i političari, takođe, smatraju sa da je ova investicija problematična. Opoziciona političarka Marinika Tepić, potpredsednica Stranke slobode i prava, već neko vreme ukazuje na propuste državne elektroprivrede.\nTepić: Molim vas uključite postrojenje za odsumporavanje\nJuče je održala konferenciju za medije ispred termoelektrane i zatražila od EPS-a da se zbog zagađenje vazduha aktivira sistem za odsumporavanje.\n„Molim vas uključite postrojenje za odsumporavanje u Kostolcu, koje je već plaćeno pre deset godina 130 miliona dolara“, poručila je ona, preneo je N1. Tepić je takođe ukazala na veliku štetnost emisija iz ove termoelektrane po zdravlje građana iz okoline, kao i građana Požarevca i Beograda.\nU Institutu za obnovljive izvore energije (RERI) navode da postrojenje ne može da radi pošto nema upotrebnu dozvolu.\nBalkan Green Energy News je poslao pitanja EPS-u vezi sa radom ovog postrojenja, ali do objavljivanja teksta odgovore nismo dobili.\nTagovi: Direktiva o industrijskim emisijama, Direktiva o velikim ložištima, Elektroprivreda Srbije, EPS, investicija, Kostolac A, tender, termoelektrane, zagađenje vazduha\nPočetna » Vesti » Električna energija » EPS produžava životni vek TE Kostolac A do 2038. godine


S BiH: Vlada Federacije BiH nema pravo raspolaganja državnom imovinom | Krupljani.BA\nS BiH: Vlada Federacije BiH nema pravo raspolaganja državnom imovinom\nStranka za BiH upozorava javnost da je objašnjenje premijera Federacije BiH Fadila Novalića vezano za razlog osnivanja kompanije Intera, a koja bi se bavila upravljanjem neperspektivne vojne imovine i druge imovine, u najmanju ruku neozbiljna i očigledna potvrda kršenja zakona i Ustava BiH, saopćeno je iz SBiH, prenosi novinska agencija Patria.\n– Naime, premijer Novalić navodi kako bi se Intera osnovala “da bi Federacija BiH stekla industrijsku zonu, a koja bi se nalazila na prostoru bivšeg Vazduhoplovnog zavoda “Orao” u Rajlovcu.” Gospodin Novalić, tragom svoje izjave, treba da objasni kako će Federacija upravljati nečim što nije njeno, jer Vazduhoplovni zavod “Orao” je valjda dio vojne imovine koja pripada BiH.\nNovalić dalje navodi u svom saopštenju “da su prisutni brojni interesi za prisvajanje te zone, ali da je Vlada FBiH počela pregovore s određenim strateškim partnerom o velikoj investiciji za koju F BiH mora imati prostor”.\nPonovo se nameće isto pitanje, kako će strani investitor ući u investiciju sa Federacijom BiH na posjed koji nije u vlasništvu Federacije BiH? Dakle predsjednik Vlade Federacije BiH radi isto što i Milorad Dodik, neustavno i nezakonito prisvaja državnu imovinu i tako djeli BiH.\nCitiramo: “Novalić je dodatno pojasnio da se odluka o osnivanju privrednog društva Intera uopće ne odnosi na vlasništvo, već na upravljanje imovinom kojom sada niko ne upravlja, a to su poslovni prostori u gradovima F BiH koji se sada koriste nezakonito.” Po treći put premijer javno priznaje da nelegalno želi upravljati nečim što nije entitetsko nego državno, što samo po sebi povlači krivičnu odgovornost.\nMeđutim, posljednja konstatacija premijera Novalića govori da on uopšte ne vlada materijom, te javno priznaje da je apsolutno neupućen u ono što govori, a rekao je slijedeće: “Vlada FBiH je veoma dobro upoznata o činjenici da je odluka Parlamenta F BiH potrebna kod prijenosa vlasništva, a ne kod prava upravljanja.” I kod jednog i kod drugog pitanja, tj. i vlasništva i upravljanja, potreban je zakon na državnom nivou, a nikako Odluka Parlamenta Federacije BiH.\nStranka za BiH upozorava da je na sceni skriveni pokušaj podjele državne imovine, pogotovo imajući u vidu da je Intera osnovana, a da javnost o tome nije upoznata. O ovome nema pravo niko na šutnju i ovo nije pitanje koje se tiče jedne stranke niti treba biti tema stranačkih obračuna, nego je pitanje opstanka Bosne i Hercegovine.\nApelujemo na javnost i sve relevantne političke opcije, institucije sistema, medije i građane da se najozbiljnije pozabavimo ovom tematikom kako ne bi bilo kasno, nakon što se tajno podjeli državna imovina, a samim tim stvore temelji za disoluciju Bosne i Hercegovine, poručuju iz SBiH.


Do kraja godine iz “Železnica Srbije” bi, zbog racionalizacije, trebalo da ode 1.100 zaposlenih, izjavio je predsednik Sindikata železničara Srbije Dragan Ranđelović.\nOn je za "Danas" rekao da je u poslednje dve godine iz “Železnica Srbije” otišlo između šest i sedam hiljada zaposlenih.\n"Smatramo da je to potpuno pogrešno, da Vlada Srbije nepotrebno žuri sa racionionalizacijom broja zaposlenih. Apsolutno nema potrebe da ove godine toliki broj napusti preduzeće", rekao je Ranđelović i dodao da je zbog toga što “Železnica Srbije” nije digitalizovana za neke poslove potreban veći broj ljudi, te da veliki odliv nikako ne može da se odrazi pozitivno.\nOn je dodao i da je jasno da se racionalizacija broja zaposlenih sprovodi u sklopu priprema za eventualnu privatizaciju određenih delova “Železnica”. Ranđelović je dodao da su otpremnine za one sa najnižim platama 240 evra po godini staža.\n„Ryanair” otkazao 250 letova zbog štrajka


Novi Sad je jedini grad u Srbiji koji ima turističku Omladinsku mapu grada – Novosti Plus\nKreativno Region TURIZAM ZANIMLJIVO\nNovi Sad je jedini grad u Srbiji koji ima turističku Omladinsku mapu grada\n24 Decembra, 2019 24 Decembra, 2019 Dragana Morača\t0 Comments\nNovi Sad je jedini grad u Srbiji koji ima turističku Omladinsku mapu grada, s novosadskim sleng riječnikom, kao i nazive lokala gdje stranci, od 15 do 30. godina života mogu popiti najbolju kafu. Tako stranci ovog uzrasta gledajući mapu mogu da saznaju značenja najpoznatijih sleng termina Novosađana poput izraza “otpadati” /dosađivati se/, ili “gari” /bliski prijatelj/.\nU mapi je navedeno da se u lokalima u novosadskoj Ulici Laze Telečkog može popiti izuzetno dobra espreso-kafa.\nIstovremeno, mladim strancima u Novom Sadu sugeriše se čuveni novosadski sendvič “indeks”, koji se može kupiti u lokalima oko Novosadskog sajma.\nMladim turistima iz inostranstva preporučuje se posjeta drevnoj Petrovaradinskoj tvrđavi, ali i drugim kulturno-istorijskim znamenitostima, kojim grad na obalama Dunava obiluje.\n“Ideja je bila da, putem projekta `Omladinska prestonica Evrope – Novi Sad 2019` /OPENS/, koji traje tokom ove i sledeće godine, napravimo drugačiju ponudu za mlade strance.\nŽelja nam je takođe bila da im mladi Novosađani ponude izbor mesta za koja smatraju da bi im bila zanimljiva”, navodi Milisav Milinković, predsjednik “Infopolisa – omladinskog info-centra” u izjavi za lokalne medije povodom promocije jedinstvene turističke mape za mlade.\nUpravo je tim volontera “Infopolisa – omladinskog info-centra” osmislio i napravio svojevrsnu Omladinsku mapu Novog Sada. Mapa je na engleskom, za sada u štampanom izdanju, a uskoro bi trebalo da se pojavi i kao aplikacija na androidu.\nTa mapa će biti besplatna i nalaziće se u prostorijama omladinskih udruženja i organizacija gdje se okupljaju mladi u Novom Sadu.\n← Presa za baliranje plastike veliki poduhvat za Univerzitet u Banjaluci\nHOROSKOP – Utorak 24. decembar →\nČARTER LETOM U BANJALUKU STIGLA PRVA GRUPA TURISTA IZ BEOGRADA\n16 Aprila, 2019 16 Aprila, 2019 Kristina Prole\t0\nU Trebinju za predstojeće vaskršnje i prvomajske praznike rezervisano više od 50 odsto smještajnih kapaciteta\n26 Aprila, 2021 26 Aprila, 2021 Dragana Morača\t0\nBRANKO STANKOVIĆ U TREBINJU: HERCEGOVCI SU SAČUVALI DUŠU\n15 Jula, 2020 15 Jula, 2020 Dragana Morača\t0


B92\t14.05.2019 12:03\nU većini mesta u Srbiji pada kiša slabog do umerenog intenziteta, ponegde i jakog, a obilne padavine očekju se do kraja dana i tokom noći.\nPomoćnik direktora Republičkog hidrometeorološkog zavoda Srbije, meteorolog Goran Mihajlović izjavio je za Tanjug da je kiša noćas padala u većem delu Srbije, a danas i u noći između utorka i srede, ukupna količina padavina u većini mesta biće od 20 do 40 milimetara, lokalno i oko 60 milimetara po metru kvadratnom.\nRHMZ je takođe izdao hidrološko upozorenje, jer se na slivu Save u narednih sedam dana može očekivati porast vodostaja.\nSve službe i javna vodoprivredna preduzeća u Vojvodini su u punoj pripravnosti za delovanje u sprečavanju eventualnih posledica koje bi mogle biti prouzokovane zbog najavljenih obilnih padavina, rečeno je danas na sednici Pokrajinskog štaba za vanredne situacije, kojom je predsedavao predsednik vojvodjanske vlade i komandant Štaba Igor Mirović.\nKako je saopšteno, konstatovano je i da su mehanizacija, alat i potrebni materijal spremni i u slučaju potrebe može se brzo reagovati. Navodi se da je, iako su vodostaji na velikim rekama, Dunavu, Savi i Tisi, daleko ispod nivoa koji bi zahtevao uvodjenja čak i redovne odbrane od poplava, naloženo nadležnim službama JVP "Vode Vojvodine" i drugih vodoprivrednih preduzeća u Vojvodini 24-satno osmatranje na terenu i stalna komunikacija izmedju štabova za vanredne situacije susednih lokalnih samouprava, kao i sa sličnim službama u Hrvatskoj, Bosni i Hercegovini i Rumuniji.


Dva miliona KM za Dom zdravlja Bijeljina – Info366.net\nPočetna | Dešavanja | Dva miliona KM za Dom zdravlja Bijeljina\nMinistar zdravlja i socijalne zaštite Republike Srpske Dragan Bogdanić izjavio je da je Vlada u proteklom periodu uložila oko dva miliona KM u Dom zdravlja Bijeljina kroz rekonstrukciju ambulanti porodične medicine i opremanje.\n„Opredjeljenje Vlade, resornog ministarstva i Fonda zdravstvenog osiguranja Srpske je da u ovom momentu svoj fokus stavljamo na osiguranika i očuvanje zdravlja stanovništva”, istakao je Bogdanić u Narodnoj skupštini Republike Srpske tokom rasprave o Prijedlogu ekonomske politike Republike Srpske za 2015. godinu.\nOn je napomenuo da će resorno ministarstvo sa svoje strane učiniti sve da doznačena sredstva budu dovoljna za prevenciju, liječenje i očuvanje zdravlja stanovništva.\n„Imamo namjeru da u narednom periodu uvedemo potpunu odgovornost svih učesnika za stanje u zdravstvenom sistemu. Ovdje neće biti ni maćehinskog, ni materinskog odnosa prema bilo kojoj zdravstvenoj ustanovi i bilo kojoj bolnici”, poručio je Bogdanić.\nPoslanik SDS-a Zlatko Maksimović ocijenio je da se zdravstvo Republike Srpske nalazi u teškom stanju i velikim finansijskim problemima, ali da uprkos tome ne vidi da se planira više sredstava za zdravstvo.\nMaksimović je pozdravio nastavak rekonstrukcije i opremanje Univerzitetske bolnice – Klinički centar Banjaluka, izgradnju bolnice u Doboju, Istočnom Sarajevu, Zvorniku, Pijedoru i Trebinju, ali je istakao da se postavlja pitanje od kuda novac za ove namjene.\nOn je naveo da, ukoliko su ta sredstva predviđena iz kreditnih zaduživanja, treba pronaći druge načine za ulaganje u zdravstvo.\nPoslanik SNSD-a Siniša Maksimović rekao je da su Vlada i resorno ministarstvo učinili mnogo napora da se pojedini problemi u zdravstvu riješe, te da su neka rješenja sadržana u dokumentu Ekonomska politika za 2015. godinu.\nMaksimović je napomenuo da se struktura troškova zdravstvenih ustanova na primarnom i sekundarnom nivou, kao što su bolnice, mnogo razlikuju.\nPoslanik DNS-a Duško Ivić najavio je da će DNS podržati dokument Ekonomska politika za 2015. godinu, jer su njeni ciljevi realni i ostvarivi.\nTREBINJE, Elektroenergetski sistem je stabilan i svi potrošači u Republici Srpskoj i distriktu Brčko uredno su snabdjeveni električnom energijom iako je došlo do kvarova u termoelektranama „Gacko“ i „Ugljevik“, potvrdio je Srni izvršni direktor za tehničke poslove „Elektroprivrede Republike Srpske“ Maksim Skoko. On je naveo da su se, nakon prijave kvara na cijevnom sistemu kotla, […]


Objavljen Drugi izveštaj o usklađenosti sa preporukama GRECO – Agencija za sprečavanje korupcije\nDve preporuke Grupe država protiv korupcije Saveta Evrope (GRECO) su ispunjene, 10 delimično ispunjeno i jedna nije ispunjena, nalaz je danas objavljenog Drugog izveštaja GRECO o usklađenosti za Republiku Srbiju u Četvrtom krugu evaluacije, koji obuhvata sprečavanje korupcije u odnosu na poslanike, sudije i tužioce.\nIzveštaj je usvojen na plenarnom zasedanju GRECO, koje je održano u oktobru 2020. godine, a ispunjene preporuke odnose se na Zakon o lobiranju, kao i jačanje uloge Agencije za sprečavanje korupcije u sprečavanju korupcije te sprečavanju i rešavanju sukoba interesa poslanika, sudija i tužilaca.\nU odnosu na Prelazni izveštaj, koji je usvojen u martu 2019. godine, Republika Srbija beleži napredak, imajući u vidu da je tada konstatovano da je od 13 preporuka delimično ispunjeno 10, dok tri preporuke nisu bile ispunjene.\nKako se navodi u Drugom izveštaju o usklađenosti, GRECO priznaje napore, koje su institucije u Republici Srbiji preduzele u odnosu na Prelazni izveštaj i konstatuje da nekoliko preporuka ne mogu biti u potpunosti ispunjene, imajući u vidu da je za njihovo ispunjavanje neophodna promena Ustava.\nIzveštaj o evaluaciji za Četvrti krug usvojen je 2015. godine. Na GRECO zasedanju 2017. godine usvojen je Izveštaj o usklađenosti, kada je konstatovano da je delimično ispunjeno sedam, a da šest preporuka nije ispunjeno. Prelazni izveštaj o usklađenosti usvojen je 2019. godine, kada je ocenjeno da je delimično ispunjeno 10, dok tri preporuke nisu ispunjene. Drugi izveštaj o usklađenosti usvojen je 2020. godine, kada je konstatovano da su dve preporuke ispunjene, 10 delimično ispunjeno, a jedna nije ispunjena.\nPreporuke GRECO tiču se, između ostalog, transparentnosti zakonodavnog procesa, kodeksa ponašanja poslanika, izbora i položaja sudija i tužilaca, promena u sastavu i načinu izbora Visokog saveta sudstva i Državnog veća tužilaca, kao i položaja i nadležnosti Agencije za sprečavanje korupcije.\nO novim informacijama o ispunjenosti preporuka Republika Srbija treba da izvesti GRECO do 31. oktobra 2021. godine.\nDrugi izveštaj o usklađenosti na srpskom jeziku možete videti ovde, a izveštaj na engleskom jeziku ovde .\nSvi izveštaji za Četvrti krug evaluacije dostupni su ovde.


Ministar finansija Siniša Mali (arhivska fotografija)\nNovinari portala KRIK, koji je učestvovao u međunarodnom istraživačkom projektu Pandorini papiri, došli su do dokumenata koji potvrđuju da je aktuelni ministar finansija Srbije Siniša Mali vlasnik 24 stana u Bugarskoj, odnosno da je vlasnik dve ofšor kompanije preko kojih su kupljeni ti stanovi za pet miliona evra. Pandorini papiri su projekat u kojem su stotine novinara iz 117 država analizirale 12 miliona dokumenata procurelih iz 14 različitih firmi, koji pokazuju kako su političari i druge poznate ličnosti iz celog sveta osnivale ofšor kompanije i krile novac u poreskim rajevima. Među njima se pominje i srpski ministar finansija, u kontekstu već poznate priče o stanovima u Bugarskoj. KRIK je priču o 24 stana, koje navode da je Mali kupio preko ofšor kompanija sa Britanskih Devičanskih Ostrva, objavio još 2015. godine. On je tada navode demantovao, a povodom novih informacija se još nije oglašavao. Iz Ministarstva finansija Glas Amerike nije dobio komentar, a povodom Pandorinih papira još nisu reagovale ni druge institucije.\nNovinarka KRIK-a Dragana Pećo za Glas Amerike objašnjava da su u Pandorinim papirima novinari sada uspeli da defitinivno potvrde svoja saznanja iz 2015. Odnosno, pronašli su dokumenta koja dokazuju da Siniša Mali nije bio samo direktor, nego i vlasnik ofšor kompanija preko kojih su kupljeni stanovi u Bugarskoj.\nNovinarka portala KRIK Dragana Pećo\n“Siniša Mali godinama unazad nije govorio istinu, tvrdeći da nema veze sa vlasništvom, međutim i sada imamo dokaze koji pokazuju da je bio vlasnik tih stanova. On je te stanove kupovao tokom 2012. i 2013. godine, kada je bio ekonomski savetnik Aleksandra Vučića, dakle bio je tada zadužen na toj poziciji za neke od najvećih investicionih projekata u državi poput Beograda na vodi i Er Srbije. U to vreme stiče nekretnine vredne pet miliona evra i trebalo bi da objasni građanima koje je poreklo tog novca i koja je prava istina oko toga kako je došao do tih nekretnina”.\nPosle prvih otkrića KRIK-a 2015. slučaj je istraživala Agencija za borbu protiv korupcije, pa je istragu preuzelo Više javno tužilaštvo, a uključila se i Uprava za sprečavanje pranja novca. Na kraju je tužilaštvo odustalo od postupka.\n“Ja bih volela da verujem da će institucije u ovoj državi da se ozbiljno pozabave ovim slučajem sada kada imamo ove nove dokaze, dakle sada kada vidimo da je Siniša Mali bio vlasnik nekretnina u vrednosti od oko pet miliona evra...U svetu se vidi da se podnose ostavke i da se ozbiljno istražuju ti neki slučajevi, dok se ovde stvari ili ignorišu ili spinuju”, kaže Dragana Pećo.\nHoće li posle novih informacija u Pandorinim papirima biti pokrenuta istraga protiv Siniše Malog?\n"Koza ostavljena da čuva kupus"\nUprkos kontroverzi o 24 stana, Siniša Mali nije do sada snosio ni pravne, ni političke posleidce. U karijeri je napredovao, pa je sa pozicije gradonačelnika Beograda otišao na mesto ministra finansija, a sa tog mesta je nadređen i Upravi za sprečavanje pranja novca koja je bila uključena u istragu o njemu.\n„U međuvremenu je koza postavljena da čuva kupus, pri čemu pod kozom ne mislim ništa uvredljivo. Ministar finansija je postao čovek za koga postoji mnogo navoda koji ga povezuju sa pranjem novca, a sprečavanje pranja novca je u direktnoj nadležnosti Ministarstva finansija“, kaže za Glas Amerike Zlatko Minić iz organizacije Transparentnost Srbija.\nZlatko Minić iz organizacije Transparentnost Srbija\nHoće li sada neko od nadležnih tužilaštava reagovati na nove informacije o Siniši Malom iz „Pandorinih papira“?\nU Republičkom javnom tužilaštvu i Višem javnom tužilaštvu nisu odgovorili na to pitanje Glasa Amerike. Minić objašnjava da bi tužilaštvo moglo da reaguje na osnovu javnih navoda o malverzacijama, ali sumnja da će se to desiti. Ipak, smatra da na tome treba insistirati.\n„Tužilaštvo je često imalo problem što ne stigne da pročita razne navode u medijima, sad je sve manje mejnstrim medija u kojima se to može pročitati. Ali nema sumnje da, kada tužilaštvo stigne da se bavi pojedinačnim tvitovima ljudi koji nisu javne ličnosti, onda je neobično što ne primećuje da su se pojavili napisi o vezama Siniše Malog sa nečim što liči na pranje novca“.\nMinić sumnja i da pritisak da se istraže navodi o srpskom ministru finansija može da dođe spolja, odnosno kroz proces evropskih integracija.\n„Nikada nije završena ni priča o 24 slučaja privatizacije. I vidimo sada da takve stvari mogu u nekom trenutku da posluže kako nekakav dodatni mehanizam onome što nazivamo „međunarodna zajednica“, bilo to EU ili SAD. Kada budu želeli da postignu neke druge ciljeve, koji su u ovom trenutku evidentno preči od stanja demokratije i borbe protiv korupcije u Srbiji. Borba protiv korupcije će doći na red kada zaista budu aktuelne nekakve eventualne dalje evropske integracije, to sada nije toliko na stolu u Briselu, a još manje u Beogradu, bez obzira na tu vatru koja se održava da se potpuno ne izgasi. To će doći na dnevni red, ali definitivno ne sada“.\nIako je istraga o Siniši Malom pod znakom pitanja, u KRIK-u znaju šta sigurno sledi: napadi na njihovu redakciju, po već ustaljenom modelu – preko tabloida.\n„O nama govore laži, napadaju nas čak i najviši državni funkcioneri u prorežimskim medijima. I ono što je zanimljivo jeste da je svaki put taj napad i ta kampanja drugačija, da ne kažem inovativnija iz njihovog ugla, jer totalno postane nadrealna – od toga da radimo za kriminalce, za Belivuka, do toga da smo uključeni u “japansko praćenje”. Tako da smo svaki put iznenađeni koliko daleko to ide i kakve ideje nekome padnu na pamet, na koji način da napadnu istraživačke novinare koji objavljuju činjenice bazirane na zvaničim dokumentima. A sve da bi se skrenula pažnja sa onog što smo mi otkrili”, zaključuje Dragana Pećo i najavljuje da će uskoro KRIK objaviti nova saznanja o ofšor kompanijama Nikole Petrovića, kuma predsednika Aleksandra Vučića.


07/28/2018 23:22 N B Crvena zvezda, Sport 0\nRevanši mogu da počnu…\nZvezda u sredu igra revanš meč sa Suduvom, koju je na “Rajku Mitiću“ ubedljivo savladala sa 3:0. Glavni sudija u toj utakmici biće Portugalac Tijago Bruno Lopez Martins, a pomagaće mu zemljaci Kampos i Almeida.\nCrno-beli su prvi meč dobili sa 1:0, neizvesnost je ovde znatno veća nego u dvomeču Zvezde i Suduve, a glavni sudija u revanšu biće švajcarski arbitar, 37-godišnji Štefan Klosner. Njegovi pomoćnici biće takođe Švajcarci – Remi Zgaragen i Efe Kurnaca.\nKlosner nije sudio našim klubovima, ali jeste našoj omladinskoj reprezentaciji protiv Rumunije 2012, u kvalifikacijama za Evropsko prvenstvo. Taj meč naš tim je dobio sa 3:0. Dve godine kasnije na U19 Evropskom prvenstvu sudio je i meč Srbija – Ukrajina koji je završen rezultatom 1:1.


Nokia predstavila još jedan potencijalni bestseler ispod 200 evra • Biznis i pravo\nNaslovna Biznis Poslovne vesti Nokia predstavila još jedan potencijalni bestseler ispod 200 evra\nNa prvu loptu čini se da nije puno toga promenjeno, ali kada se bliže pogleda ima tu brojnih unapređenja. Na displejuju veličine 6,4 inača sada je prednja kamera smeštena u obliku kruga i umesto sočiva od 8MP ona sada ima ono sa 16MP rezolucije. Na poleđini je glavna kamera sa takođe unapređenim sočivom od 48MP i malo je pomeren blic, iako je zadržano rešenje kojim su sva četiri sočiva spakovana u krugu. Ostala sočiva su 5MP ultrawide i dva senzora od 2MP, jedan za makro fotografije drugi za dubinu.\nGovoreći o ekranu na žalost Nokia ostaje na IPS LCD, HD+ sa rezolucijom 720 x 1.560 piksela. Odnosa stranica je 19:5.9 i osvetljen je sa do 400 nita. Ima poboljšan odziv na komande i osvežavanje od 60 Hz.\nUnutra je Snapdragon 662 uparen sa 4GB RAM i dve opcije memorije, od 64 ili 128GB, a mogu se i proširiti sa microSD. Baterija je kapaciteta 4,000 mAh i ima punjenje na 10W.\nOno što je za Nokia obavezno jeste bezbednost pa tako i sada sa ovim modelom dolazi pravovremeno bezbednosno ažuriranje i ažuriranje Android sistema i to u trajanju od tri godine.\nNokia 5.4 koštaće od 189 do 219 evra u zavisnosti od regiona u kojem se prodaje i koje su joj specifikacije memorije.


Oglasi za posao: ADOC zapošljava Menadžera za ključne kupce – Bankar.me\nOglasi za posao: ADOC zapošljava Menadžera za ključne kupce\nMarch 23, 2022 Članci, CRNA GORA, OGLASI ZA NASLOVNU, OGLASI ZA POSAO, SVE VIJESTI Leave a comment\nADOC je regionalna kompanija sa više od trideset godina uspešnog poslovanja i jedna od najbrže rastućih kompanija u oblasti farmacije. Naši partneri su internacionalne farmaceutske kuće, globalni lideri u kvalitetu. Sa integrisanim i individualnim pristupom svakom klijentu, donosimo kompletna rešenja, kako bismo obezbedili adekvatnu, bezbednu i pravovremenu terapiju za svakog pacijenta.\nOdlični rezultati nameću veća očekivanja u narednom periodu i godinama koje slede. Otvoreni smo za ambiciozne, posvećene i odgovorne ljude sa kojima ćemo živeti, raditi i graditi nove uspehe. Trenutno tražimo kandidata koji bi se pridružio našem timu na poziciji:\nKAM (Menadžer za ključne kupce)\nUspostavlja i gradi poslovne odnose sa ključnim kupcima na tržištu Crne Gore\nSprovodi i koordiniše poslovne planove u skladu sa zadatim ciljevima kompanije i poslovne jedinice\nObavlja sve poslove iz domena lica odgovornog za regulativu i farmakovigilancu pred regulatornim organima Crne Gore\nPriprema dokumentaciju i komunicira sa CINMED-om u postupku dobijanja dozvole za lek/medicinsko sredstvo, njene izmene dopune i obnove\nAko ispunjavate navedene uslove i posvećeni ste poslu, spremni ste na izazove i želite da ostvarite svoje potencijale, pozivamo Vas da nam se pridružite. Pružićemo Vam rad u pozitivnom, dinamičnom i stabilnom okruženju, stručnu obuku i mogućnost profesionalnog razvoja, uz dobre uslove za rad. Prepoznaćemo i nagradićemo Vaš uspeh.\nRok za slanje prijava je 1. april 2022. godine.\nPrevious Kako su WhatsApp i YouTube preživjeli čistku društvenih mreža u Rusiji\nSljedeći Ministar Milatović na Sajmu turizma u Beogradu: Poslali smo snažnu poruku turistima iz Srbije


Saopštenje posle sednice Saveta 10. februara 2009. godine | REM\n10. februar 2009. 00:00:00\nSavet je doneo odluku o donošenju izmene i dopune Pravilnika o merilima za utvrđivanje visine naknade za emitovanje radio i/ili televizijskog programa. Predlog izmene i dopune Pravilnika biće upućen Vladi Republike Srbije na saglasnost, a čijim će usvajanjem biti umanjene naknade za lokalne i regionalne emitere.\nNa sednici Saveta razmatrana je situacija o skupštinskim prenosima i tok razgovora predstavnika Narodne Skupštine Repbulike Srbije sa menadžmentom Javnog radiodifuznog servisa Srbije. Savet je pozdravio napore obe strane da se usaglase oko načina prenošenja sednica Narodne Skupštine Srbije putem Javnog radiodifuznog servisa Srbije i dodao da je potrebno poštovati Zakon o radiodifuziji i Zakon o javnom informisanju u pogledu eventualnog formiranja posebnog kanala za skupštinske prenose.\nSavet RRA je u skladu sa dosadašnjom praksom nastavio sa donošenjem odluka o zabrani emitovanja za dve radio stanice koje emituju program bez dozvole, kao i odluku o podnošenju krivične prijave protiv NN lica zbog povrede pečata nakon izvršenog pečaćenja radio stanice koja je emitovala program bez dozvole.\ndana 10. februara 2009. godine\nEpiskop jegarski dr Porfirije (Perić)


Od danas nasjavremeniji uređaji za test opterećenja i u aleksinačkoj bolnici -\nOd danas nasjavremeniji uređaji za test opterećenja i u aleksinačkoj bolnici\n23.05.2017. Redakcija Društvo Ostavi komentar\nTest opterećenja, koji se koristi u savremenoj kardiovaskularnoj dijagnostici, nakon više od decenije ponovo će se obavljati u Opštoj bolnici u Aleksincu. Savremeni ergo bicikl danas je dopremljen na interno odeljenje, a prema rečima načelnice Dragane Golubović Petrović dnevno će se raditi oko šest pregleda i pacijenti sa ovog područja neće imati više potrebe da putuju u Niš ili da ovakvu vrstu usluga potraže u privatnim ordinacijama.\nDr Dragana Golubović Petrović\n– Ovo je zapravo jedan od najnovijih i najsavremenijih aparata. Njegov glavni benefit je da, dok pacijent vozi bicikl, mi možemo da posmatramo njegov rad srca na ekg-u. Ukoliko se primeti bilo kakav poremećaj ritma, poremećaj u cirkulaciji srca, prmene u krvnom pritisku, to možemo evidentirati i upamtiti, pa ukoliko se za tim ukaže potreba, i prekinuti test. Ranije to nije bilo moguće jer se test sastojao samo od bicikle i pacijent je pre početka i na kraju testa radio ekg. A šta se dešavalo u međuvremenu, to niko nije mogao da zna – objašnjava doktorka.\nOvaj savremeni aparat košta preko dva miliona dinara, a direktor Opšte bolnice doktor Goran Vidić navodi da je sredstva obezbedilo Ministarstvo zdravlja Republike Srbije. Prvi čovek aleksinačke bolnice do kraja godine najavljuje i nabavku novih aparata.\nDirektor Opšte bolnice doktor Goran Vidić\n– Aparat koji smo nabavili je donacija Ministarstva zdravlja u sklopu kontinuiranog i redovnog snabdevanja i opremanja bolnica, a mi se nadamo da ovo nije kraj za ovu godinu što se tiče opremanja bolnice. Očekujemo i od Ministarstva zdravlja značajno snabdevanje, kao i od donatora, pa ćemo videti kakav će biti kraj godine. Ovo je aparat koji je nama bio veoma potreban, jer ga interno odeljenje dugo godina nije imalo. Iz tog razloga je ovo veoma značajno za na našu bolnicu, pa ćemo sada moći da zaokružimo proces dijagnostikovanja – poručuje direktor Opšte bolnice u Aleksincu doktor Goran Vidić.\nPrevious Post:Promocija knjige o crkvama aleksinačkog kraja večeras u biblioteci\nNext Post:Prijavljivanje za Seoske olimpijske igre do 5. juna


ZIMSKA ROMANSA: Mars je u Vodoliji, a OVI horoskopski znaci će se zaljubiti DO UŠIJU!\nNajlepši period je pred njima.\nMars, planeta akcije, inicijative, radne energije, borbe i seksualnosti, svake druge godine prelazi preko Vodolije, znaka flerta i kontakata sa strancima.\nOve godine, njegov tranzit preko 11. zodijačkog znaka traje od 9. novembra do 19. decembra kada ulazi u Ribe. Međutim, to ne znači da će vam se ponavljati isti događaji kao pre dve godine, jer su u međuvremenu neke planete promenile znake i obrazovale drugačije aspekte.


Đoković u beogradskoj zračnoj luci izbjegao brojne novinare i navijače – TVSA.BA\nNedjelja, 22 Maja, 2022 9:30\nNaslovna/Vijesti/Svijet/Đoković u beogradskoj zračnoj luci izbjegao brojne novinare i navijače\nPonedjeljak, 17 Januara 2022, 13:03\nĐoković je sletio iz Dubaia, a u beogradskoj zračnoj luci “Nikola Tesla” dočekao ga je veliki broj novinara, snimatelja i fotoreportera, te brojni navijači i pristaše, ali se on nije pojavio na izlazu iz VIP salona.\nPretpostavka je da je aerodrom napustio koristeći neki drugi izlaz u pratnji policije, koja je osiguravala njegov dolazak, javili su reporteri beogradskih elektroničkih medija.\nJedno od nagađanja koja prate Đokovićev dolazak u Beograd je i da bi se danas ili idućih dana mogao sastati s predsjednikom Srbije Aleksandrom Vučićem, koji je tijekom procesa u Australiji više puta napomenuo da je telefonom razgovarao s najboljim tenisačem svijeta, ali da ne želi “transfer popularnosti”.\nPo odlasku iz Australije nagađalo se o tome hoće li Novak Đoković otputovati u Marbellu ili Beograd.\nĐokovićeva majka Dijana izjavila je u ponedjeljak Tanjugu da će on “narednih dana” biti u Beogradu, ali da neće davati izjave.\nKS: 1358 novih slučajeva zaraze, PCR testovi prikupljani u periodu od četiri dana\nGledajte Polis u programu TVSA, gost: Dejan Jović


Promenjen termin 159. večitog derbija – CZBG portal\nPromenjen termin 159. večitog derbija\nčetvrtak 07.02.2019\tNema komentara na Promenjen termin 159. večitog derbija\nProlećni deo Super lige Srbije još uvek nije počeo, a već su donešene odluke o promeni termina određenih mečeva. Duel između Crvene zvezde i Partizana, 159. po redu na programu je u 24. kolu nacionalnog šampionata. Prema ranije utvrđenom kalendaru takmičenja 24. kolo je trebalo da se odigra u sredu 27. februara. Ipak, termin je promenjen.\nPraznik srpskog fudbala, 159. u nizu koji se igra na stadionu „Rajko Mitić“ biće pomeren na subotu 2. marta. Kako se saznaje neće samo večiti derbi biti pomeren za subotu već će celokupno 23. kolo biti odigrano u subotu, a zatim će 25. kolo biti igrano u vanrednom terminu 6. marta.\nSubota i nedelja 2. i 3. mart biće veoma zanimljivi za sve ljubitelje sporta pošto će nakon fudbalskog derbija 2. marta, narednog dana sa početkom od 18 časova biti odigran i meč 20. kola regionalne ABA lige između Crvene zvezde i Partizana.


Press Online :: Obrazovanje :: Preminuo akademik Dragoljub Živojinović / print=true\nPreminuo akademik Dragoljub Živojinović\nAkademik Dragoljub Živojinović, sekretar Odeljenja istorijskih nauka, preminuo je danas u 82. godini, saopštila je Srpska akademija nauka i umetnosti.\nAkademik Živojinović rođen je u Vranju, 17. aprila 1934. godine. Diplomirao je na Katedri za istoriju beogradskog Filozofskog fakulteta (1959), a postdiplomske studije je završio na Univerzitetu Pensilvanija (1963).\nDoktorirao je na Univerzitetu Pensilvanija, a postdoktorski rad obavio je na Harvardovom univerzitetu (1972)\nTokom svoje bogate naučne karijere bio je i redovni profesor univerziteta do 1979, a bio je član Organizacije američkih istoričara i Evropskog udruženje za američke studije. Uređivao je časopis "Hrišćanska misao".\nAkademik Živojinović, naučnik svetskog ranga dobitnik je mnogih nagrada i priznanja, kao što su : BIGZ-ova nagrada za naučno delo (1995); Nagrada "Svetozar Miletić (1995); Nagrada za životno delo "Vladimir Ćorović" (2004); Ordine del merito della Republica Italiana (1971); Orden zasluge za narod sa srebrnim zracima (1989)).


AIESEC kancelarija na Ekonomskom fakultetu u saradnji sa kompanijama ‘’Worldwide Marketing Service’’, ‘’Algotech’’ i ‘’Kontal’’ pruža priliku stručnog usavršavanja u pomenutim kompanijama u marketingu za sve studente i mlade nezaposlene koji žele da napreduju. Nakon završene domaće prakse studentima je omogućeno plaćeno stručno iskustvo u oblasti marketinga u inostranstvu u okviru programa Global Talent. Ukoliko si student završne godine fakulteta u oblasti marketinga, ekonomskih I srodnih nauka, ovo je prava prilika za tebe!\nDanas, kada domaći I inostrani poslodavci traže praktično iskustvo od kandidata, stručna praksa i internacionalno okruženje predstavljaju odskočnu dasku za uspešnu karijeru. Liderska iskustva, internacionalne prilike koje program Global Talent u okviru AIESEC organizacije pruža prepoznale su i pomenute kompanije, kroz uspostavljanje saradnje da fininsijskim ulaganjem podrže inostrane mogućnosti za mlade.\nSvim studentima koji su pri kraju studija ili su već diplomirali na fakultetima ekonomskog usmerenja, kao i svim mladim nezaposlenima pruža se prilika za domaću, a nakon toga ispunjavaju uslov za stručnu plaćenu praksu u inostranstvu u oblasti marketinga. Kroz ovo praktično internacionalno iskustvo u trajanju od 6 do 12 meseci, student će primeniti znanja stečena na studijama, steći osećaj za preduzetništvo i iskusiti posao u kompaniji, što će ga diferencirati na tržištu rada.\nOvu priliku za plaćenu stručnu praksu u inostranstvu u oblasti marketinga, u okviru Global Talent programa, u potpunosti obezbeđuju i finansiraju kompanije ‘’Worldwide Marketing Service’’, ‘’Algotech’’ i ‘’Kontal’’ za šest studenata koji pokažu inicijativu i želju za razvojem i radom.\nKao neophodan uslov za prijavu na konkurs potrebno je da student bude završna godina fakulteta u pomenutim oblastima i da već poseduje određeno relevantno iskustvo u oblasti marketinga. Prijave se vrše tako što kandidati šalju svoj CV na email: [email protected] , nakon čega će u najkraćem mogućem roku biti kontaktirani za dalji proces selekcije. Rok za prijavu na konkurs je 30. decembar.\nPraksa u domaćoj kompaniji, a nakon toga i internacionalna stručna plaćena praksa je dragoceno iskustvo koje će obogatiti Vaš CV, sferu poslovanja i uticati direktno na Vaš lični i profesionalni razvoj. Iskoritite priliku danas!


Nobelova nagrada za medicinu za otkrića u borbi protiv raka\nIzvor\tEXPRES oktobar 01, 2018\nNobelova nagrada za doprinos u području fiziologije ili medicine ove godine biće dodeljena Jamesu Allisonu i Tasukuu Honju za njihov rad u istraživanju posebne terapije u lečenju karcinoma. Ustanovili su kako onesposobiti kočnice imunovog sistema. Članovi Kraljevskog instituta u Stokholmu u objašnjenju su naveli da istraživanje dvojice naučnika predstavlja preokret u lečenju raka. Allison i Honjo otkrili su mehanizme koji omogućuju da imuni sistem reaguje punom snagom tokom procesa uništenja tumorskih stanica, stoji u objašnjenju Instituta. Terapijom se ciljaju proteini što ih proizvode stanice imunog sistema, ali i neke kancerogene stanice. Proteini mogu 'stopirati' prirodnu liniju odbrane organizma, značajnu za uništenje kancerogenih stanica.\nDvojica stručnjaka za borbu protiv raka podijeliće finansijski iznos nagrade od 9 miliona kruna.\nAlison je američki imunolog koji se dugo bavi novim strategijama u imunoterapiji tumora, razvojem i aktivacijom takozvanih T-stanica.\n"Priželjkivao sam ovu nagradu, ali se nisam nikada usudio pomisliti da ću je uistinu i dobiti. To mi se činilo nestvarnim", rekao je Alison za švedsku novinsku agenciju TT.\nTasuku Honjo japanski je imunolog poznat u svetu po nizu otkrića, među kojima je i uspostava posebne imunoterapije karcinoma. Do danas je nagradu za fiziologiju ili medicinu dobilo 211 osoba.\n« Zvezda društvenih mreža i manekenka Tara Fares ubijena u Bagdadu TRAMP: Sreća što ne pijem pivo, bio bi HAOS! »\nMajka svoju ćerku terala da gladuje do smrti nakon što joj je rekla da ima rak i dijabetes\nADVOKATSKE KOMORE OD PONEDELJKA OBUSTAVLJAJU RAD Novčana nagrada za informacije o ubistvu!


Vesti online / Vesti / Svet / Tramp poručuje Turskoj sledeće...\nDonald Tramp ističe da je Turska propustila veliku šansu u poboljšanju odnosa\nTramp je Bransona nazvao "velikim patriotskim taocem".\n- Ništa nećemo platiti za oslobađanje nedužnog čoveka...- naveo je Tramp na Tviteru, preneo je Rojters.\nBela kuća je sinoć pozvala Tursku da oslobodi Bransona kako bi se smirile diplomatske i ekonomske tenzije između dve države.\nZvaničnik administracije američkog predsednika izjavio je da je njegov savetnik za nacionalnu bezbenost Džon Bolton razgovarao u ponedeljak sa turskim ambasadorom u SAD i rekao mu da oslobodi Bransona, prenosi AP.\nPo njeogovim rečima, Bela kuća je smatrala da je postigla dogovor u julu da se Branson oslobodi, a umesto toga Branson je prebačen u kućni pritvor.


OSM Televizija - Čubrilović: Uticaj SDA na pravosuđe zabrinjavajući za sudbinu BiH\nPredsjednik Narodne skupštine Republike Srpske Nedeljko Čubrilović rekao je da je uticaj SDA na Ustavni sud, Tužilaštvo i Sud BiH zabrinjavajući za sudbinu BiH, te naglasio da političko Sarajevo mora prihvatiti da je Srpska ravnopravan entitet čiji se stavovi moraju poštivati. "Sve za šta se navodno zalaže ta stranka ruši kroz politički uticaj na presude Ustavnog suda. Time je najviše ugrožena budućnost BiH", rekao je Čubrilović.\nOn je za "Glas Srpske" naveo da se od početka znalo da je optužnica Tužilaštva BiH protiv članova Komisije za referendum o Danu Republike Srpske bila politička i pravno neodrživa, zbog čega je Sud BiH donio jedino rješenje koje ima pravnu osnovu.\n"Postupajuće sudije nisu željele da se upuštaju u političke kvalifikacije", rekao je Čubrilović.\nOn je napomenuo da je Ustavni sud BiH pod direktnim političkim uticajem stranaca i bošnjačkih stranaka, jer su trojica stranih sudija i dvoje Bošnjaka, bivših visokih funkcionera SDA, ranije donosili odluke protiv Srpske i demokratske volje srpskog naroda.\n"Političko Sarajevo mora da prihvati da je Srpska ravnopravan entitet čiji se stavovi moraju poštivati. Srpska nije ugrožena sve dok njene institucije funkcionišu, rade u punom kapacitetu i dok se poštuje Dejtonski mirovni sporazum", rekao je Čubrilović i dodao da su nadležnosti prenesene na nivo BiH bolje funkcionisale dok su bile na nivou entiteta.\nČubrilović, koji je i zamjenik predsjednika DNS-a, smatra da je politička situacija u BiH zabrinjavajuća i da tenzije neće biti smirene do izbora iduće godine.\nOn je naveo da nije jasno ko čini većinu na nivou BiH i da li Savjet ministara BiH ima podršku.\n"Sve institucije su na klimavim nogama, osim institucija Srpske koje su stabilne", naglasio je Čubrilović.\nPrema njegovim riječima, situaciju usložnjavaju poslanici i odbornici koji mijenjaju političke stavove i stranke, zbog čega je potrebno što prije mijenjati Izborni zakon i odrediti da mandat pripada strankama, a potrebno je i da političari više vremena i razmišljanja posvete pronalaženju rješenja za osnovna životna pitanja građana i realni sektor.\nKada je riječ o vladajućoj koaliciji, Čubrilović kaže da tu nema sukoba, već različitih mišljenja o pojedinim pitanjima.\n"Koalicija na nivou Srpske je stabilna jer donosimo zakone, ispunjavamo obaveze i institucije funkcionišu", istakao je Čubrilović.\nOn je naglasio da je DNS odlučan da predloži kandidata za jednu od dvije pojedinačne funkcije - predsjednika Srpske ili srpskog člana Predsjedništva BiH.\nČubrilović je rekao da u tom smislu očekuju razumijevanje i podršku koalicionih partnera da bi DNS mogao da od svojih članova i simpatizera traži da daju podršku zajedničkom kandidatu na drugu pojedinačnu funkciju.\nOn je rekao da DNS u Banjaluci podržava gradonačelnika Igora Radojičića, te da očekuju da će imati dovoljan broj odbornika da formiraju klub koji će sprovoditi stranačku politiku.\nJoš iz iste kategorije: « Požar na Čvrsnici se ne smiruje U Mostaru sastanak članova Predsjedništva i lidera stranaka »